Gradonačelnik Beograda i njegova ugradnja u izgradnji\nMali voli veliki mito\nSvima, osim istražnim organima, poznato je kako je organizator rušitelja pod fantomkama u Savamali bio Siniša Mali. Aktuelni gradonačelnik je od početka svog mandata sticao rušiteljsko iskustvo. Tako je još 2015. holandskoj kompaniji sa izraelskim kapitalom "Plaza Centers Group" pomogao da brzo i efikasno od objekata očisti teren na kome je započela izgradnju najvećeg tržnog centra u Srbiji. Za to je već dobio pola miliona evra, dok će još toliko dobiti po završetku radova, a uzeo je i provizije od preduzeća koja je progurao da budu izvođači radova i obezbedio sebi i svojim saučesnicima bonus, ako se radovi završe četiri meseca pre prvobitno planiranog roka.\nNi godinu dana posle noćnog rušenja u Savamali zvanični organi ne znaju šta se tu desilo, ni ko je bio izvođač. Građani, sa druge strane, već godinu dana znaju da su momci pod fantomkama bili angažovani od Aleksandra Stankovića, poznatijeg kao Sale Mutavi, da je operacijom neposredno rukovodio Siniša Mali, gradonačelnik Beograda, da je o svemu bio obavešten Aleksandar Vučić, predsednik Vlade, koji je oduševljeno dao svoj pristanak, a da je Nebojša Stefanović, ministar unutrašnjih poslova, omogućio da policija ne reaguje na pozive preplašenih građana.\n"Plaza Centers Group" je multinacionalna kompanija sa sedištem u Holandiji. Najveći akcionar ovog društva je izraelska kompanija "Elbit Imaging", koja ima 44,9 odsto akcija, dok je drugi veliki akcionar sa 26,3 odsto učešća firma "Davidson Kempner", koja je istovremeno i vlasnik 14,3 odsto akcija "Elbita". Na čelu borda direktora "Plaza Centers Group" je Ron Hadasi. Do sada je, po sopstvenom priznanju, kompanija akumulirala ukupnu dobit od 1,2 milijarde evra.\nU Srbiji ova poslovna grupa ima svog predstavnika, preduzeće "Plaza Centers Management" doo koje se nalazi u Lazarevačkoj ulici broj 1 u beogradskom naselju Senjak. Direktor je Rabia Šihab iz Izraela.\nPomenuti centar se gradi na ukupnoj korisnoj površini od 61.000 kvadratnih metara, dok će se prodajni objekti nalaziti na površini od preko 32.000 m2, a vrednost radova je oko 80 miliona evra. Projekat je planiran pre više godina, ali je početak radova stalno odlagan, jer nisu mogle da se pribave sve potrebne dozvole.\nProblem su predstavljali postojeći objekti na placu predviđenom za izgradnju. Konačno su se Izraelci obratili tada novopostavljenom gradonačelniku Beograda, Siniši Malom, koji je munjevitom brzinom završio sve potrebne dozvole, uključujući i one potrebne za rušenje spornih objekata. Rušitelj iz Savamale je, očigledno, imao iskustvo u uklanjanju kuća koje smetaju njegovom investitoru. Jer, Mali sve ovo nije uradio za džabe - od izraelske kompanije je 2015. dobio pola miliona evra, kao polovinu dogovorene sume, dok će ostatak biti plaćen po dobijanju upotrebne dozvole. Mali je uzeo i proviziju od izvođača radova, kojima je za uzvrat obećao punu zaštitu pred domaćim inspekcijskim organima. Inspektori rada uopšte ne smeju ni da priđu gradilištu, tako da su skoro svi radnici zaposleni na crno. Protivpožarna inspekcija mora da obiđe gradilište kako bi izdala potrebne dozvole, ali svoj dolazak najavljuje danima unapred.\nBeogradski gradonačelnik će, osim pomenutih dodatnih pola miliona evra za sređivanje dozvola, od izraelskog investitora dobiti još para, ako se ostvari njegov ambiciozni plan da tržni centar bude gotov do 20. aprila ove godine. Po prvobitnim projektima, izgradnja je trebalo da traje dve godine, a pošto se sa raščišćavanjem i pripremom zemljišta počelo u julu 2015. završetak radova je tada bio najavljen za avgust 2017. godine.\nPošto je za dobru proviziju na gradilište ugurao preduzeća od kojih ima novčanu korist, Siniša Mali se kod izraelskog investitora obavezao da će radovi biti završeni čak četiri meseca pre roka. Zbog toga, a da ne bi ostao bez visoke provizije, Mali je najredovnija "inspekcija" koja obilazi pomenuto gradilište. Nekada dolazi najavljeno, ali često dođe kada ga niko ne očekuje, kao što se desilo u četvrtak 30. marta, samo tri dana pred predsedničke izbore.\nNi jednu od ovih poseta mediji nisu zabeležili, iako je tada uveliko trajala predizborna kampanja i Aleksandru Vučiću bi dobrodošla jedna ovakva reklama. Sve je rađeno u tišini, kako se ne bi otkrila novčana korist koju Mali i Vučić imaju od ovog projekta.\nDa je Siniša Mali direktno i lično zainteresovan za tačnost završetka radova govori jedan detalj sa posete 30. marta, kada je, nezadovoljan onim što je zatekao na gradilištu, vikao na radnike i pretio im da će se loše provesti, ako radovi ne budu pravovremeno okončani. Jedan od radnika je posle ovog incidenta rekao svojim kolegama: "Ne plašite ga se, taj bije samo žene".


Uhapšen muškarac zbog napada na sudiju i javnog tužioca\nPolicijski službenici Uprave za organizovani i teški kriminalitet MUP-a Srpske, pod nadzorom Republičkog tužilaštva Posebnog odjeljenja za suzbijanje korupcije i organizovanog kriminala, uhapsili su jedno lice iz Dervente, zbog postojanja osnova sumnje da je izvršio napad na sudiju i javnog tužioca iz člana 339 stav 2 Kaznenog zakona Republike Srpske.\nOsumničeni je u više navrata uputio ozbiljne prijetnje opasne po život Okružnom tužiocu Doboj, a koje su u direktnoj vezi sa poslom koju ista obavlja, nezvanično saznajemo da je prijećeno tužiocu Nataši Božičković.\n"Ove aktivnosti izvršene su pod nadzorom Republičkog javnog tužilaštva, odnosno odjeljenja za organizovani kriminalitet, a lice je lišeno slobode jer je uputio jasne i ozbiljne prijetnje tužiocu Okružnog javnog tužilaštva Doboj koje se nedvojbeno dovode u vezu sa njenim poslom, odnosno poslom tužioca OJT Doboj. Ono što možemo reći je da su u jučerašnjim aktivnostima izvršeni pretresi na više lokacija na području Opštine Derventa i tom prilikom su pronađeni i izuzeti predmeti koji će služiti u daljoj istrazi", rekla je Mirna Miljanović, portparol MUP-a Republike Srpske.\nNezvanično saznajemo da je tokom kriminalističke obrade osumnjičeni u potpunosti priznao izvršenje navedenog krivičnog djela.\nTokom dana , on će biti predat u nadležnost Republičkom tužiocu.\nMUP RS hapšenje Derventa\nZa tri dana je trebao da proslavi rođendan\nMUP RS se potresnim riječima oprostio od policajca koji je nastradao na dužnosti FOTO


Radnik i Sloboda za historiju, trofej kao nagrada dobrog rada ove sezone - sport1.ba\nRadnik i Sloboda za historiju, trofej kao nagrada dobrog rada ove sezone\n18.05.2016 u 11:38 Piše: Sport1.ba\nFudbaleri Radnika i Slobode večerašnjom revanš utakmicom Kupa BiH zatvaraju fudbalsku sezonu u BiH.\nI jedni i drugi igraju za historiju i sigurno je da će ova noć ostati upisana zlatnim slovima u glavama fudbalera i navijača kluba pobjednika.\nSličan put su imale obje ekipe tokom posljednje dvije sezone. Od ekipa koje su bile u potpunosti otpisane stigle su u situaciju da se bore za trofej. Dok je Radnik bio gotovo 'prežaljen' prošle sezone, Tuzlaci su iz Lige Federacije stigli u finale Kupa BiH.\nIpak put do finala je bio puno teži za ekipu Husrefa Musemića koja je elminisala ekipe Čelika, Sarajeva i Željezničara sjajnim igrama kojima su zaslužili poštovanje svih ljubitelja fudbala u BiH. Bijeljinci su do finala došli preko Rudara iz Kaknja, Radničkog iz Lukavca i Širokog Brijega, što je nesumnjivo lakši put od onog koji su prošli Tuzlaci.\nRezultat iz prve utakmice (1:1) te neigranje kapitena Tuzlaka koji je suspendovan zbog crvenog kartona, sigurno stavljaju Radnik u poziciju blagog favorita, ali poznajući trenersku filozofiju Husrefa Musemića sigurno je da se neće predavati i da u rodnu Bijeljinu putuje bez bijele zastave.\nPored navijača ova dva kluba, utakmicu nestrpljivo očekuju i navijači Sarajeva, s obzirom na to da zavisnosti od toga ko osvoji Kup BiH, ovisi i plasman Bordo kluba na evropsku scenu. Poznato je da osvajanjem trofeja ekipe Radnika, Sarajevo ove godine ostaje bez nastupa u kvalifikacijama za Evropa ligu.\nRevanš utakmica Kupa BiH u Bijeljini igra se od 17 sati.\nfk sloboda fk radnik\nPlavi će u 11. kolu Premijer lige BiH, odmjeriti snage u semberskom derbiju, protiv ''fenjeraša'' Zvijezde 09


industrijska proizvodnja | Tuzlanski.ba\nNjemačka industrijska proizvodnja pala je u martu za 3,9 posto na mjesečnom nivou, više nego što se očekivalo, pokazuju podaci statističkih vlasti te zemlje objavljeni u petak, prenosi Anadolu Agency (AA). Ovo je najveći pad…\nUkupna desezonirana industrijska proizvodnja u Bosni i Hercegovini u martu, u poređenju sa februarom ove godine, zabilježila je rast za 4,2 posto, dok je rast u poređenju sa martom prošle godine iznosio sedam posto. U…\nUkupna desezonirana industrijska proizvodnja u Federaciji Bosne i Hercegovine u maju 2021. godine u odnosu na april iste godine , manja je za 3,2 posto. U maju 2021. u odnosu na maj 2020. godine, industrijska…\nPad industrijske proizvodnje u FBiH\nUkupna industrijska proizvodnja u Federaciji BiH u augustu u odnosu na juli ove godine manja je za 6,8 posto, a u odnosu na august prošle godine manja je za 10,2 posto. Prema pokazateljima Federalnog zavoda…\nPoslovanje preduzeća u Republici Srpskoj (RS) tokom ove godine karakterišu otežani uslovi rada i smanjena privredna aktivnost, budući da su u realnom sektoru već od kraja 2018., pa tokom svih mjeseci i kvartala tekuće godine,…


Suficit 64,8 milijardi dinara, javni dug 52 odsto BDP-a - Biznis i Finansije\nHome\tVestiEkonomija\tSuficit 64,8 milijardi dinara, javni dug 52 odsto BDP-a\nby bifadmin 7. decembra 2019.\nU oktobru je ostvaren budžetski suficit od 14,9 milijardi dinara.\nNa nivou opšte države, u periodu januar – oktobar, suficit je iznosio 47,7 milijardi dinara i primarni fiskalni suficit 150,1 milijardu dinara.\nPrema godišnjem planu izvršenja budžeta opšte države, za taj period planiran je fiskalni suficit u iznosu od 33,8 milijardi dinara, što znači da je ostvareni rezultat bolji za 13,9 milijardi dinara, istaklo je Ministarstvo finansija.\nJavni dug Srbije na kraju oktobra bio je oko 23,98 milijardi evra, što je 52 odsto bruto domaćeg proizvoda (BDP), približno koliko i prethodnog meseca.\nNa kraju 2018. godine, javni dug je bio 23,01 milijardi evra, odnosno 53,7 odsto BDP-a.


Merkel: Nemačka je posvećena da pomogne Ukrajini\nTanjug 22. avgusta 2021. 18:32\nKIJEV – Nemačka kancelarka Angela Merkel danas se u Kijevu založila za nastavak zaustavljenih mirovnih napora za istočnu Ukrajinu i istakla da je Nemačka posvećena da pomogne Ukrajini.\nNa zajedničkoj konferenciji za novinare sa ukrajinskim predsednikom Vladimirom Zelenskim, Merkelova se zalagala za rad na tome da se održi sastanak lidera Rusije, Ukrajine, Nemačke i Francuske o situaciji u istočnoj Ukrajini, koji je poslednji put realizovan 2019. godine.\n„To bi po mom mišljenu donelo napredak, ako uspemo da napravimo dobar plan. Drago mi je što je predsednik Zelenski spreman da to učini“, rekla je kancelarka, preneo je AP.\nZelenski je rekao da Kijev traži trajno primirje na istoku Ukrajine i pozvao je zapadne partnere da izvrše pritisak na Rusiju kako bi postigli napredak u istočnoj Ukrajini.\n„Sve dok nema napretka, pritisak na Rusiju bi trebao nastaviti. Želimo da vidimo aktivne napore naših zapadnih partenera“, rekao je Zelenski.\nMerkelova je rekla da očekuje da će sledeća nemačka vlada „raditi u istom duhu“ sa Ukrajinom, nastojeći da zemlja povrati svoj teritorijalni integritet i omogućiti joj nastavak domaćih reformi.\nKancelarka je govorila o američko-nemačkom sporazuma prošlog meseca kojim se dozvoljava završetak gasovoda Severni tok 2 iz Rusije u Nemačku bez uvođenja američkih sankcija nemačkim entitetima.\nMerkelova je objasnila da je njena „obaveza kao nemačka vlada da spreči brige predsednika Zelenskog i da njegovu zabrinutost shvata veoma ozbiljno“.\nKancelarka je rekla da će se Berlin „zalagati za dalje sankcije u evropskim okvirima ako se potkrepi sumnja da se gasovod koristi kao političko oružje“, kao što je Zelenski tvrdio.\nZelenski je na tu konstataciju dodao da je Kijev pokrenuo konsultacije sa Evropskim parlamentom i nemačkom vladom u vezi sa Severnim tokom 2 i dodao da će se u ponedeljak u Kijevu sastati ministri SAD, emačke i Ukrajine.


Tražili ste naturist. Ukupan broj pronađenih tekstova je 171.\nPočele su prijave za prvo naturističko planinarenje\nOtvorene su prijave za prvo naturističko planinarenje koje je zakazano za 19. juli 2020. Prijave se šalju na email prijava@nos.org.rs sa sledećim podacima: Ime i prezime Datum rođenja Kontakt telefon Sopstveni…\nVodimo vas na planinarenje 2020 i to naturističko\nU poslednje vreme se možda i previše govori o sjedinjavanju sa prirodom. Jedinstvo sa prirodom je za čoveka urođeno stanje jer ne možemo biti razdvojeni od nečeg čemu pripadamo. Čovek je deo prirode potpuno…\nŠta znači članstvo u NOS-u i međunarodnoj naturističkoj federaciji?\nNaturistička organizacija Srbije (NOS) preuzela je niz velikih i značajnih koraka ka unapređenju položaja naturizma u celoj Srbiji. Nakon određenog vremena došlo je i do zvaničnog potpisivanja ugovora…\nNaturistički dan društvenih igara\nNaturistička organizacija Srbije u duhu dobrog raspoloženja i naturističkog stila života u velnes centru organizuje dan društvenih igara u nedelju, 28. juna 2020. godine. Igraćemo monopol, čoveče ne ljuti…\nNaturistički velnes tokom leta sa nižim cenama\nImajući u vidu specifičnost ove godine, pored postojeće cene za prvi ulazak za sve od 1.000 dinara snizili smo ostale cene pa tako svi članovi ulaze za 900 dinara dok gosti plaćaju 1.500 dinara. Nove snižene cene…\n"Povratak" sa nižim cenama\nU skladu sa dobrim starim navikama, spremili smo samo ove nedelje, 31. maja naturistički velnes termin u terminu od 14 do 20 časova u Rojal velnes centru. Organizovaćemo i zanimljiv program sa pićem dobrodošlice…\nOd subote 30. maja uspostavljaju se redovni naturistički termini u vrhunskom velnes centru\nPoštovani članovi Naturističke organizacije Srbije, naturisti i nudisti! Ponovo se uspostavljaju naturistički termini u Royal Wellness Centar, ulica Rada Neimara 11, Beograd, subotom od 18 do 23 časa.…\nNovi naturistički termini u vrhunskom velnes centru\nPoštovani članovi Naturističke organizacije Srbije, naturisti i nudisti! Probni termin održan u subotu, 16. maja 2020. posle pauze uslovljene vanrednim merama uvedenim zbog pandemije izazvane virusom COVID-19…\nNovi naturistički termin u vrhunskom velnes centru - 16. maj 2020.\nPoštovani članovi Naturističke organizacije Srbije, naturisti i nudisti! Sa zadovoljstvom Vas obaveštavamo da će se u subotu, 16. maja 2020. u periodu od 18:00 do 23:00 održati naturistički termin…


Projekti | Certifikacija društveno odgovornih kompanija\nNALED kao član Globalnog dogovora Ujedinjenih nacija aktivno promoviše društveno odgovorno poslovanje koje je preduslov održivog razvoja. Jedna od najznačajnijih aktivnosti na tom polju je pokretanje novog, jedinstvenog programa certifikacije društveno odgovornih kompanija odnosno CSR certifikacije (CSR – Corporate Social Responsibility). CSR program NALED je pokrenuo 2011. godine u saradnji sa Smart Kolektivom i Balkanskim fondom za lokalne inicijative (BCIF). Inicijativu je podržala Američka agencija za međunarodni razvoj (USAID) kroz program Inicijativa javnog zagovaranja građanskog društva Srbije, koji sprovodi Institut za održive zajednice (ISC). CSR certifikacija uspostavlja prvi nacionalni standard društveno odgovornog poslovanja u Srbiji. Namenjena je svim kompanijama koje žele da unaprede svoje procedure i procese u skladu sa zakonskim i etičkim normama odgovornog poslovanja. Zajedno sa partnerima, NALED je uspostavio sveobuhvatnu listu kriterijuma i indikatora na osnovu kojih se objektivno ocenjuje da li i u kojoj meri određena kompanija posluje društveno odgovorno. Razvoju metodologije prethodila je komparativna analiza ključnih indikatora društvene odgovornosti u 40 zemalja u razvoju. Imajući u vidu iskustva iz sveta ali i specifičan društveno-ekonomski kontekst poslovanja u Srbiji, identifikovano je 119 indikatora koji su grupisani u pet podjednako važnih oblasti: Korporativno upravljanje – transparentan i etičan sistem vođenja i nadziranja kompanije\nRadno okruženje – bezbedni i motivišući uslovi za rad Lokalna zajednica – podrška ekonomskom i društvenom razvoju lokalne zajednice\nŽivotna sredina – minimizovanje negativnih uticaja na prirodno okruženje Prvih 5 izabranih kompanija koje su obuhvaćene programom certifikacije su Tigar, Sunce Marinković, Holcim, Coca Cola HBC i Eurobank a.d. Potvrdu o društvenoj odgovornosti stiču one kompanije koje ispune preko 75% kriterijuma u svih pet oblasti poslovanja. Prednosti CSR certifikata\nCSR certifikat predstavlja svojevrsnu garanciju za kupce, dobavljače i poslovne partnere da kompanija u potpunosti posluje u skladu sa zakonom, domaćim i međunarodnim standardima i principima društvene odgovornosti. Kroz proces certifikacije, kompanije mogu ostvariti sledeće benefite: Jačanje internih kapaciteta i primena najboljih CSR praksi\nJačanje imidža i reputacije u poslovnoj i široj javnosti Unapređenje konkurentske pozicije na tržištu Lakši pristup izvorima finansiranja Unapređenje odnosa sa lokalnom zajednicom i javnom upravom Vodič CSR-a možete preuzeti ovde.


Incident na obilježavanju 27. godišnjica masakra u Ferhadiji: Predstavnice udruženja razdvajao ministar - Narod.ba\nIncident na obilježavanju 27. godišnjica masakra u Ferhadiji: Predstavnice udruženja razdvajao ministar\nVijesti 27. Maja 2019.\nPolaganjem cvijeća i odavanjem počasti danas je obilježena 27. godišnjica masakra u ulici Ferhadiji, gdje je od minobacačke granate ispaljene s agresorskih položaja iznad grada u redu za hljeb poginulo 26, a ranjeno 108 građana. Nakon intoniranja himne, okupljeni predstavnici lokalnih vlasti, porodice žrtava, preživjeli i drugi brojni građani, uz učenje Fatihe i minutu šutnje, […]\nPolaganjem cvijeća i odavanjem počasti danas je obilježena 27. godišnjica masakra u ulici Ferhadiji, gdje je od minobacačke granate ispaljene s agresorskih položaja iznad grada u redu za hljeb poginulo 26, a ranjeno 108 građana.\nBilo je to prvo masovno stradanje građana u opkoljenom Sarajevu u periodu od 1992. do 1995. godine.\nInače, prilikom polaganja cvijeća u Ferhadiji, došlo je do incidenta u kojem su se verbalno sukobili predstavnici udruženja Civilne žrtve rata i Unija civilnih žrtava rata.\nDanašnje obraćanje Senide Karović, predsjednice Unije civilnih žrtava rata spriječila je predsjednica Udruženja Civilne žrtva rada Sanita Imamović koja je kazala kako niko neće položiti cvijeće civilnim žrtvama rata osim Udruženja Civilne žrtva rata.\n– Mi ne damo ovo populaciju. Ovo je naša populacija, a nije politička – kazala je Imamović koju je prekinula Karović riječima kako “ovo nisu civilne žrtve rata (premijera KS) Edina Forte” u nekoliko navrata ponavljajući “skloni mi se”.\nU sve se umiješao i ministar rada i socijalne politike Kantona Sarajevo Malik Garibija koji je pokušao smiriti situaciju govoreći predsjednicama udruženja da se ne prepiru “zbog ljudi koji su stradali u Ferhadiji”.


Poslonaut Opis oglasa Prestižni hotel Square Nine Unosi dozu ekskluzivn...\nUnosi dozu ekskluzivnosti i prijatnosti na hotelijersko tržište Beograda. Odlikuju nas izvanredna, personalizovana i intuitivna usluga, kao i briga o našim gostima koja prevazilazi njihova očekivanja. Kao deo Leading Hotels of the World, podižemo hotelske standarde koji do sada nisu viđeni u regionu.\nNaš tim čine visoko obučene, motivisane i posvećene osobe. U ovom trenutku imamo potrebu za radnicima u sektoru Hotelskog domaćinstva koji su predani i pedantni u svom radu. Želimo da sarađujemo sa posvećenim, vrednim i pouzdanim osobama koje će biti odgovorne za održavanje higijene soba u skladu sa propisanim standardima i procedurama.\nTemeljno čisti, održava i uređuje gostinske sobe u toku boravka hotelskih gostiju\nČisti hotelske sobe nakon odlaska gostiju: zamena posteljine, čišćenje i dezinfekcija toaleta i zamena potrošnih artikala, po potrebi čišćenje nameštaja, tepiha i podova, proveravanje i dopunjavanje sobnog inventara i podnošenje izveštaja menadžeru hotelskog domaćinstva.\nOdgovara na sve zahteva gostiju uslužno i na vreme\nPrijavljuje svom nadređenom sve neobične incidente, žalbe, neautorizovane osobe u sobama, nestanak ili oštećenje hotelske imovine i izgubljene-nađene stvari u skladu sa propisanom procedurom\nPoslovi obuhvataju smenski rad, rad vikendom i praznicima\nPedantnost i predanost radu


Još malo vremena je ostalo do novogodišnjih i božićnih praznika i ukoliko još uvek niste ukrasili svoje kuće ili stanove – onda je naš tajming savršen! Zahvaljujući društvenim mrežema i velikoj dostupnosti informacija, u mogućnosti smo da na internetu pronađemo inspiraciju za sve što nam je potrebno. Zato vam predstavljamo ideje za praznično dekorisanje doma, a bilo da ste minimalisti ili potpuno zaluđeni šljokicama i lampicama, sigurni smo da će vas neki od ovih predloga inspirisati da i vi uradite nešto slično.\nUkrasi na kaminu\nAko u svojoj kući imate kamin, vi ste u apsolutnoj prednosti. Kamin doprinosi tome da vaša prostorija dobije onaj neprevaziđeni praznični izgled kakav svi volimo da vidimo u božićnim filmovima. Nije neophodno da sa kamina baš uvek vise čarape u koje ćete stavljati slatkiše i poklone, ali zar ne izgledaju previše slatko kada su poređane ovako u nizu? Evo još jedne jednostavne ideje – satenske trake. Dekorisanje satenskom trakom je veoma jednostavno, ali istovremeno može izgledati veoma čarobno. Ovaj “ukras” je jako povoljan i njegovo osmišljavanje i pravljenje ne oduzima mnogo vremena – a možete iskombinovati trake u različitim bojama i teksturama.\nJoš jedan, gotovo obavezan ukras ukoliko imate kamin je – ukrasni venčić. Nikada nisam imala kuću sa kaminom, ali mi je prva asocijacija na kombinaciju praznika i kamina upravo božićni ukrasni venčić. Možete ga napraviti sami ili kupiti već napravljeni, a savršen dodatak venčiću su sitne lampice koje će još više doprineti prazničnom duhu.


Edukacija - Business Intelligence Institute\nU segmentu EDUKACIJE BII ima za cilj da polaznicima svojih programa ponudi kompetentna, inovativna i praktična znanja, ali i novu perspektivu iz oblasti komunikacija, opšteg menadžmenta i ljudskih resursa. Putem kvalitetnih edukativnih sadržaja organizacijama se omogućava da kvalitetnije odgovore na izazove u privredi i budu konkurentiji na tržištu.\nEdukativni programi pružaju polaznicima znanja i veštine koji će ih motivisati na rad na sebi, ali i na unapređenje organizacije u kojoj su zaposleni.\nPutem edukacije, našim partnerima želimo da ponudimo rešenja koja pozitivno utiču na njihove šerholdere, ali i stejkholdere, jer razmišljamo kroz prizmu održivog razvoja. Mi eksperimentišemo sa novim perspektivama biznisa koja motivišu na preispitivanje postojećih modele rada.\nBudući da je vreme brzih promena, u kojima se znanja i modeli rada menjaju u kratkom roku, BII predavači su stručnjaci koji imaju mogućnost da kroz svoje projektne zadatke i svakodnevne odgovornosti prate i razumeju tržišne trendove i polaznicima pruže „sveža“ i upotrebljiva znanja. Predavači BII su izuzetni i respektabilni stručnjaci iz Srbije sa višegodišnjim upravljačkim iskustvom.\nCiljevi BII programa su:\nRazvoj znanja i ključnih veština pojedinaca i timova, razvoj „Aha“ efekta, podsticanje kulture konstantnog usavršavanja, unapređenje komunikacionih procesa i profesionalno upravljanje i motivacija.\n• Otvorene škole i treninge i\n• Inhouse treninge (koji su prilagođeni potrebama konkretnih kompanija i organizacija).\nUzimajući prethodno navedeno u obzir, tim BII sarađuje sa korporativnim direktorima, ekspertima, advokatima, kao i sa domaćim i stranim profesorima. Predavači BII su izuzetni i respektabilniji stručnjaci sa višegodišnjim upravljačkim iskustvom i visokim stepenima formalnog i neformalnog obrazovanja.


Usaglašeni predlozi za unapređenje rada NVO sektora - Herceg Novi Cool\nUsaglašeni predlozi za unapređenje rada NVO sektora\n20/07/2017 Kulturna politika\nPredsjednik Skupštine opštine Herceg Novi Miloš Bigović održao je danas sastanak sa predstavnicima nevladinih organizacija iz našeg grada, sa ciljem unaprijeđenja saradnje zakonodavnog organa vlasti i nevladinog sektora.\nOd predstavnika nevladnih organizacija mogle su se čuti primjedbe na netransparentnost rada Komisije za raspodjelu sredstava nevladnim organizacijama tokom prethodne dvije godine, vrijeme raspisivanja konkursa za dodjelu sredstava nevladnim organizacijama, kao i na finansijsko stanje i situaciju sa manjkom raspoloživog prostora za NVO sektor.\nSastanak je rezultirao sa devet usvojenih zaključaka, čije bi realizacije trebalo da poboljšaju uslove i rad nevladnih organizacija:\nSve nevladine organizacije koje imaju validna rješenja i ušle su u registar nevladnih organizacija, imaju pravo da učestvuju u sjednicma Skupštine opštine Herceg Novi, i to na način što će nevladine organizacije delegirati svoje predstavnike (jedna tačka dnevnog reda-jedan predstavnik po dogovoru NVO sektora);\nNevladine organizacije da dostave radnu verziju, predlog ili nacrt pravilnika o raspodjeli sredstava NVO sektoru;\nNevladine organizacije da utvrde pravilnik ili nacrt odluke o korišćenju prostorija i obezbjeđenju prostornih uslova za rad NVO sektora;\nDa Skupština opštine Herceg Novi uputi nadležnom organu izvšne vlasti dopis kojim će tražiti jasnu i preciznu formulaciju o proceduri u slučajevima kada se održavaju aktivnosti i događaji neprofitabilnih nevladnih organizacija na javnim površinama;\nDa se organizuje sastanak Sekretarijata za društvene djelatnosti i sport i NVO sektora;\nDa se uputi dopis nadležnom sekretarijatu i doo „Parking servis“ da se obezbijedi dodatni broj parking mjesta za lica sa invaliditetom;\nDa nevladine organizacije urade predlog odluke o tradicionalnim aktivnostima i aktivnostima od posebnog značaja;\nDa se na zvaničnom sajtu Opštine Herceg Novi postavi spisak svih registrovanih nevladnih organizacija;\nDa se uputi dopis nadležnom sekretarijatu da obavi evaluaciju rada nevladnih organizacija tokom prethodne dvije godine, kao i da sekretarijat za finansije dostavi podatke o pojedinačnim uplatama nevladnim organizacijama u istom periodu;\nPrethodni članakOdgovor direktorice Gradske biblioteke i čitaonice, Neveke Mitrović, na otvoreno pismo pisca Nikole Malovića\nSljedeći članakBesplatan ulaz na Rambov koncert za sve koji su učestvovali u gašenju požara


Srbija čeka odgovor Japana na ponuđenu pomoć | Glas javnosti\nčetvrtak 17. mart 2011.\nPočetna > Društvo > Srbija čeka odgovor Japana na ponuđenu pomoć\nBEOGRAD - Srbija je nalazi među 102 zemlje koje su ponudile konkretnu pomoć Vladi Japana u saniranju posledica zemljotresa i cunamija, kazao je načelnik Sektora za vanredne situacije pri Ministarstvu unutrašnjih poslova Srbije Predrag Marić.\nMarić je novinarima u Skupštini rekao da je Srbija ponudila japanskim vlastima da u tu zemlju pošalje specijalni tim koji bi činilo 25 članova specijalno obučenih za spasavanje ljudi iz ruševina, kao i pse tragače i nekoliko tona specijalizovane opreme.\n"Vlada Japana još nije odgovorila svim zemljama na ponudu. Koliko smo upoznati, za sada su prihvatili pomoć 12 zemalja, među kojima su Rusija, SAD, Južna Koreja, Australija i druge, ali mi i dalje čekamo spremni da pomognemo", rekao je Marić.\nOdgovarajući na pitanje da li će srpski timovi ići i u područja gde je povećana radijacija zbog eksplozija u nuklearnoj elektrani Fukušima, Marić je naveo da će Srbija poslati tim koji je specijalizovan, pre svega, za spasavanje ljudi iz ruševina.\n"Radijacija otežava stvar, sigurno je da niko neće žrtvovati naše ljude koji eventualno budu otišli u Japan. O svim aspektima pomoći ćemo se dogovarati u hodu", naveo je Marić.\nNjegove reči je potvrdio i ministar unutrašnjih poslova Ivica Dačić, koji je kazao da je Srbija reagovala brzo i dan nakon razornog zemljotresa koji je pogodio severoistok Japana ponudila konkretnu pomoć.\nPrema Dačićevim rečima, tragedija koja se desila u Japanu dokazuje da je veoma teško boriti se sa posledicama razornog zemljotresa uprkos postojanju razvijene infrastrukture i spremnosti države da hitno reaguje.\nOjačati MUP SRBije za borbu protiv piraterije\nPutinu počasni doktorat beogradskog univerziteta\nObavezujuće uputstvo za rijaliti programe\nProleće stiže u ponedeljak\nNema novca za iskorišćavanje otpada\nBorba protiv korupcije na prvom mestu\nObuka opasnih pasa još nije počela\nOd zaštitnika građana pomoć tražilo 8.500 ljudi


DQS tim - DQS Beograd\nSvi DQS ocenjivači i eksperti, koji vrše ocenjivanja i sertifikacije za DQS u Srbiji, su verifikovani prema DQS kriterijumima i registrovani u odgovarajućim bazama DQS-a. Prema DQS kriterijumima, DQS ocenjivači su stručni, edukovani, obučeni i iskusni, ocenjivanja sprovode po DQS metodologiji uz prihvatanje DQS etičkog koda ponašanja ocenjivača.\nPerformanse ocenjivača i eksperata se prate između ostalog i na bazi povratnih informacija klijenata. Vaše mišljenje o našim ocenjivačima nam je bitno-samo tako Vam možemo pružiti vrhunsku uslugu ocenjivanja koja će Vašoj organizaciji obezbediti dodatu vrednost a DQS-u ugled na tržištu.\nKada god je moguće, ocenjivanja vrše lokalni ocenjivači. Prema potrebi, u slučaju specifičnih standarda i u skladu sa DQS pravilima, ocenjivanja DQS klijenata u Srbiji vrše ocenjivači iz inostranstva.


Ševarlić: Na red došli plagijati štrajka glađu | SEEbiz.eu\nŠevarlić: Na red došli plagijati štrajka glađu\nObjavljeno: 11.05.2020 / 12:46\nAutor: SEEbiz / Beta / FoNeT\nBEOGRAD - Četvoro poslanika Skupštine Srbije nastavilo je ispred Doma Narodne skupštine štrajk glađu, a nezavisni poslanik Miladin Ševarlić koji je prvi počeo štrajk, rekao je danas da su posle „plagijata doktorata“ na red došli „plagijati štrajka glađu“.\nUpitan kako se oseća posle više od 20 sati štrajka Ševarlić, koji je profesor u penziji, rekao je „kao mladić“, jer se iskreno bori.\nOn je za FoNet rekao da je pitanje Kosova krucijalno pitanje i da razmišlja da ostane u ovom procesu između vlasti i opozicije koje ne štrajkuju zbog tog pitanja.\nPredsednik Dveri Boško Obradović rekao je za FoNet da se oseća dobro i da za „hrisćane koji poznaju post, stroži post nije nešto što može da ih uznemiri“.\nUpitan da li je razmisljao o tome kako da se smire tenzije u kojima i on učestvuje, Obradović je rekao da incidenti vode samo u dalji građanski sukob i da je želeo da na „gandđevski i hrišćanski način“ pozove da se sedne za sto i razgovara. On je rekao da je štrajk glađu možda poslednji vid nenasilne borbe da bi se prevazišla kriza.\nObradović je ponovio da on traži odlaganje izbora, jer su ovi epidemiološki rizični, od juče neustavni i nedemokratski. Na pitanje o njegovoj izjavi da neće da bude deo „kilavog“ Saveza za Srbiju, Obradović je rekao da je upotrebio težu reč nego što je trebalo, da smatra da je pasivni bojkot mrtav i neuspešan i da su potrebni konkretni koraci građanske neposlušnosti.\nŠef poslaničke grupe SNS Aleksandar Martinović i poslanica Sandra Božić takođe su rekli da su dobro i da traže da se tužilaštvo oglasi. On je rekao da oni ne vrše pritisak na tužilaštvo već da žele da se oglasi u vezi sa incidentom u petak.\n„Ne tražimo da tužilaštvo bude na bilo čijoj strani, već da prestane nasilje i da svi građani budu jednaki pred zakonom“, rekao je Martinović, dodavši da bi oni isto reagovali i da je pretučen Boško Obradović.\nTagovi: Miladin Ševarlić, štajk glađu, Srpska napredna stranka, Boško Obradović, Aleksandar Martinović\nZAGREB - Potpredsjednik Vlade i ministar branitelja Tomo Medved demantirao je u srijedu povezanost sa slučajem koji je iznio redatelj i aktivist Dario Juričan, po kojem je zagrebački gradonačelnik Milan Bandić omogućio osnivaču stranke BM365 Marku Mariću gradski stan uz značajan popust.


Novo komplikovanje u vezi referenduma za opoziv načelnika opštine Teslić: I RIK protiv ministarstva – Glas Regije\nBANJALUKA – Načelnik Teslića Milan Miličević pokrenuće upravni spor protiv Ministarstva uprave i lokalne samouprave zbog kršenja i nesprovođenja Izbornog zakona i Zakona o lokalnoj samoupravi, ali i podnijeti krivične prijave protiv odgovornih zbog zloupotrebe službenog položaja, otkriva “Glas Srpske”.\nPrije najavljenog pokretanja upravnog spora i podnošenja krivične prijave Miličević je Ministarstvu uprave i lokalne samouprave uputio još jednu urgenciju u kojoj pita zašto nije u skladu sa zakonom pokrenulo postupak za raspuštanje Skupštine opštine Teslić nakon što su građani ove opštine 3. marta na referendumu glasali protiv njegovog opoziva, koji je pokrenula većina odbornika u Skupštini opštine Teslić.\n– Zahtijevamo izjašnjenje Ministarstva uprave i lokalne samouprave zašto je u slučaju opštine Teslić tražilo izvještaj od RIK-a tek šest mjeseci nakon održanog postupka opoziva i podnošenja inicijative za raspuštanje Skupštine opštine Teslić za razliku od opštine Rudo, gdje je on tražen odmah po prijemu inicijative, ukoliko se ne radi o svjesnom kršenju i selektivnom nesprovođenju zakona i zloupotrebi službenog položaja – navedeno je u urgenciji koju je Miličević uputio resornom ministarstvu.\nMiličević je ovaj potez, o čemu je pisao naš list, najavio prije dvadesetak dana, ali na definitivno pokretanje upravnog spora i podnošenje krivične prijave protiv ministarke uprave i lokalne samouprave Lejle Rešić odlučio se nakon što je od Republičke izborne komisije (RIK) RS dobio odgovor u kojem je, između ostalog navedeno, da dosadašnja saopštenja resornog ministarstva o ovom slučaju “ne odgovaraju istini”.\n– RIK RS je 3. septembra zaprimio podnesak Ministarstva uprave i lokalne samouprave kojim se traži dostavljanje izvještaja o sprovedenom postupku opoziva načelnika opštine Teslić. RIK nije imao nikakvih saznanja da je pred ministarstvom pokrenuta inicijativa za raspuštanje SO Teslić u skladu sa članom 152. Zakona o lokalnoj samoupravi. Takođe, ni pomenuti, ni Izborni zakon ne predviđaju obavezu da RIK dostavlja ministarstvu izvještaj o zakonitosti sprovedenog postupka za opoziv. U tom slučaju, ministarstvo je trebalo da traži izvještaj od RIK-a odmah po dobijanju inicijative za raspuštanje SO, kao u slučaju opštine Rudo – navedeno je u odgovoru RIK-a RS upućenom načelniku Teslića.\n« Odbor NS RS podržao inicijativu da borci budu ustavna kategorija u RS\nOZBILJAN PAD TEMPERATURE: U Srpsku uskoro stiže zahlađenje »\n18. Novembra 2019., 9:45


RTCG - Radio Televizija Crne Gore - Nacionalni javni servis :: Politika :: Usvaja se pet zakona, ključna lustracija\n26. 11. 2020. 06:35 >> 20:06 17\nGrađanski pokret URA uputio je mandataru Zdravku Krivokapiću i lideru koalicije Mir je naša nacija Aleksi Bečiću Sporazum o programskim prioritetima ekspertske vlade, koji obuhvata 13 tačaka.\nDan je prethodno objavio da su lideri tri pobjedničke koalicije "Za budućnost Crne Gore", "Mir je naša nacija" i "Crno na bijelo", Zdravko Krivokapić, Aleksa Bečić i Dritan Abazović, sačinili u susret izglasavanju novog saziva Vlade Crne Gore, Sporazum o programskim prioritetima ekspertske vlade, koji obuhvata 13 tačaka.\nTokom dana su se oglasili iz Demokratske Crne Gore, navodeći da informacija koju je "omaškom objavio Dan nije tačna".\n"Sporazum je sačinio GP URA i dostavio Demokratama, prije gotovo mjesec dana", piše u reagovanju Demokrata.\n"Konsolidacija javnih finansija uz presjek zatečenog stanja u trenutku preuzimanja vlasti; Odlučna borba protiv korupcije i organizovanog kriminala uz pooštravanje kaznene politike iz ovih oblasti; Donošenje hitnih mjera za borbu protiv pandemije novog korona virusa Kovid-19; Temeljna reforma izbornog zakonodavstva i stvaranje uslova za održavanje prvih fer i slobodnih izbora; Izmjena, dopuna i revizija svih diskriminatorskih zakonskih i podzakonskih akata, sa prioritetom donošenja u što kraćem roku izmjena i dopuna Zakona o slobodi vjeroispovijesti s akcentom na ukidanje spornihčlanova; Donošenje niza novih sistemskih zakona, počevši od prioritetnih: zakon o porijeklu imovine, zakon o lustraciji, zakon o Vladi, zakon o Skupštini, zakona o p laniranju prostora i izgradnji objekata; Sprovođenje seta mjera iz oblasti zaštite životne sredine s ciljem brendiranja Crne Gore kao ekološke države; Revizija i preispitivanje svih koncesionih ugovora; Donošenje deklaracije o trajnoj zabrani izgradnje malih hidroelektrana na crnogorskim vodotocima; Nastavak aktivnih pregovora sa EU s ciljem ostvarivanja napretka u poglavljima 23 i 24; Reforma zdravstvenog sistema uz stvaranje uslova za početak realizacije kapitalnih projekata (izgradnja novogurgentnog centra, izgradnja klinike za infektivne bolesti, izgradnja klinike za psihijatriju); Reforma obrazovnog sistema na svim nivoima uz prioritetnu depolitizaciju i vraćanje autonomije Univerzitetu Crne Gore, kao i Stvaranje uslova za decentralizaciju lokalnih samouprava kroz izmjenu Zakona o lokalnoj samoupravi i Zakona o finansiranju lokalnih samouprava", podrazumijeva sporazum oko kojeg su se trojica lidera usaglasili kao prioritet u radu buduće vlade.


Tanjug 13. septembra 2018. 08:46\nLJUBLJANA – Gradonačelnik Beograda Zoran Radojičić izjavio je u Ljubljani da regionalna saradnja ima izuzetan značaj, navodeći da je to politika koju vodi predsednik Srbije Aleksandar Vučić, a koju će on, kao gradonačelnik, slediti.\n“Poseta Ljubljani odlična je prilika da podsetimo koliko nam je značajna regionalna saradnja. Beograd je grad otvorenog srca koji želi da sarađuje sa ostalim gradovima, tako da je ova poseta prilika da nastavimo regionalnu saradnju, da nastavimo politiku koju vodi naš predsednik Aleksandar Vučić – politiku saradnje, kompromisa i dogovora”, rekao je Radojičić za Tanjug.\nPodsetio je da je nedavno boravio i u Sarajevu, gde je učestvovao na trilateralnom sastanku s kolegama iz glavnih gradova Hrvatske i BiH, i istakao da su stabilnost i mir veoma značajni za sve u regionu.\n“Kroz bolji ekonomski razvoj i regionalnu saradnju stvaramo mogućnosti da i sledeće generacije na ovim prostorima žive bolje i lepše”, zaključio je Radojičić.\nU dvodnevnoj poseti Ljubljani on boravi zajedno s glavnim urbanistom Beograda Milutinom Folićem.\nTokom jučerašnjeg dana, u Gradskoj kući primio ih je gradonačelnik Ljubljane Zoran Janković, s kojim su razgovarali o unapređenju saradnje i razmeni iskustava dva grada.


Državljanstvo Srbije za najbolje sportiste Srpske | Trebinje Live\nDržavljanstvo Srbije za najbolje sportiste Srpske\nSrbija je definisala buduću proceduru za davanje državljanstva sportistima iz Republike Srpske, koji će tako dobiti mogućnost da nastupaju za srpsku reprezentaciju, a prvi pasoši biće uručeni u narednih 15 dana u Beogradu.\nDržavni sekretar Ministarstva omladine i sporta Srbije Nenad Borovčanin rekao je Srni da je u pitanju pojednostavljivanje dobijanja dvojnog državljanstava za sportiste Republike Srpske i da će to biti ustaljena procedura za sve sportiste Srpske koji žele da nastupaju za Srbiju.\n"Poznavajući mentalitet i emocije naroda sa druge strane Drine prema Srbiji i uopšte svih ljudi koji žive u Republici Srpskoj, svih Srba, mislim da je to pravi potez i pun pogodak, jer će mnoge obradovati. Mnogi sportisti, možda, će borbenije nastupati u dresu Srbiji i biti jako ponosni, a Srbija biti pojačana kada je sport u pitanju", kaže on.\nBorovčanin je naveo da je zajedničkim aktivnostima ovog ministarstva, Ministarstva porodice, omladine i sporta Republike Srpske, kao i MUP-a Srbije definisan način za dobijanje dvojnog državljanstva.\nPrema njegovim riječima, prva grupa od deset najboljih sportista Republike Srpske, koji su predali zahtjeve u konzulatu Srbije u Banjaluci, na preporuku Ministarstva porodice, omladine i sporta Srpske, dobiće državljanstva Srbije u narednih 15 dana.\nNavodeći da je veliku ulogu u svemu odigrao premijer i ministar MUP-a Srbije Ivica Dačić, koji je veoma zainteresovan za ubrzanje ove procedura, Borovčanin je dodao da će Dačić lično uručiti pasoše sportistima Republike Srpske u Beogradu u narednih 15 dana.\nBorovčanin, koji je i sam bio sportista sa dvojnim državljanstvo, rekao je da je kod njega slučaj bio obrnut i da je dobio državljanstvo BiH kao sportista Republike Srpske te da je ta procedura trajala veoma kratko.


Upoznajte Europe IVF | Europe IVF\nNa prvom mestu je za nas profesionalnost i humani pristup svim parovima koji nastoje da dobiju bebu.\nDugoročno postižemo visoki nivo uspeha\nEUROPE IVF International s.r.o., je centar asistirane reprodukcije, osnovao ga je dr. Kult 2010. godine s namerom da izgradi privatnu kliniku koja pruža sveobuhvatno lečenje poremećaja kod neplodnosti. U početku su se naši lekari uglavnom fokusirali na parove iz inostranstva, iz Nemačke, Italije, Francuske, Hrvatske, Srbije, ali iz Australije i Sjedinjenih Država, kod kojih začeće nije uspelo prirodnim putem. Izvrsni rezultati na polju veštačke oplodnje brzo su nas doveli u prvi plan najuspešnijih evropskih klinika za asistiranu reprodukciju.\nVirtuelna tura po klinici za vantelesnu oplodnju Evrope\nIstražite potpuno nove prostorije EUROPE IVF centra za potpomognutu reprodukciju.\nSvaki član našeg centra ima dugogodišnje iskustvo u lečenju neplodnosti iz velikih centara asistirane reprodukcije, stranih klinika i kongresa i time povećava mogućnosti naših klijenata za uspešnu trudnoću.\nNeprestano produbljujemo naša nastojanja na povećanju kvaliteta lečenja. U praksu smo uveli inovacije koje doprinose uspešnom procesu lečenja. Proširujemo laboratorijske metode za kompleksna ispitivanja, za oplodnjavanje koristimo novu najtanju iglu za punktiranje jajnih ćelija, koja je veoma obzirna prema jajnicima, i na taj način doprinosi smanjenju mogućeg rizika od postoperativnih komplikacija.


Online ceremonija dodele nagrada „ArXellence 2“ održaće se 23. februara 2021. - Časopis Prozori & Vrata\nArhitektura Online ceremonija dodele nagrada „ArXellence 2“ održaće se 23. februara 2021.\nCeremonija dodela nagrada „ArXellence 2“ održaće se online, 23. februara 2021.\nTimovi koji su se istakli imaće sjajnu priliku da govore o svojim projektima i analiziraju izazove sa kojima su se suočili tokom ovog kreativnog procesa. Tema konkursa bila je ponovni razvoj neiskorišćene zapadne obale u Solunu u Grčkoj i dizajn nove Centralne poslovne zone grada.\nČlanovi međunarodnog žirija za glasanje komentarisaće nagrađene projekte opisujući razlog razlikovanja svakog predloga. Štaviše, predstavnici važnih javnih vlasti Grčke govoriće o značaju obnove zapadne obale Soluna.\nProslava za sve koji vole arhitekturu i bioklimatski dizajn!\nPridružite se OVDE ceremoniji dodele nagrada ArXellence 2.\nPrethodni tekstKompanija ALIPLAST započela je postupak sertifikacije C2C za arhitektonske sisteme


ČEŠKA: NOVA VLADA NEĆE UVODITI OBAVEZNU - Nulta Tačka\nHome » ČEŠKA: NOVA VLADA NEĆE UVODITI OBAVEZNU VAKCINACIJU\nČEŠKA: NOVA VLADA NEĆE UVODITI OBAVEZNU VAKCINACIJU\nBuduća Češka vlada ne želi da uvodi obaveznu vakcinaciju svojih građana protiv covid-a, saopštio je budući premijer Petr Fijala.\n„Ovaj talas kovid-19 više ne možemo da zaustavimo. Svi moraju da se usredsrede na to da bolnice izdrže priliv covid pacijenata. Važno je da se pripremimo za nove talase bolje, tako da više nikada ne dopustimo da dospeju da ovako pretećih brojeva“, kazao je Fijala na konferenciji za novinare, prenela Beta.\nBuduća vlada takođe namerava da ukine meru koju je od 22. novembra uvela vlada u ostavci premijera Andreja Babiša da u ugostiteljske objekte, hotele, na sportske i kulturne manifestacije mogu samo vakcinisani i oni koji su preležali covid, dok PCR testovi više ne važe.\n„Testiranje je dobar put, rezultat bi trebalo da važi 72 sata. PCR je ulaznica koja informiše da taj čovek u tom trenutku kada ima negativni test nije rizik za svoju okolinu. Obavezna vakcinacija nije put, obavezna vakcinacija samo još više deli društvo“, kazao je novinarima budući ministar zdravlja Vlastimil Valek.\nNAJNOVIJA VEST: RAZMATRA SE PANDEMIJSKA TAKSA ZA NEVAKCINISANE AUSTRIJANCE\nBudući premijer Fijala obećao je da se neće više zatvarati škole u kojima će testiranja biti obavljana jednom nedeljno, a predlaže da se pomogne u borbi protiv ovog talasa tako što bi produžio đacima božićni raspust, koji bi počeo 18. decembra.\nEksperti buduće vlade veruju da bi pomoglo i to da se bolje koordinira uzajamna pomoć bolnica, kojima već pomaže armija, a dobrovoljno i studenti medicine ali i to da se poveća kapacitet za PCR testove sa sadašnjih 100.000 dnevno na 200.000, i konačno da počne efikasno praćenje kontakata zaraženih.\nVlada želi da skrati i rok za treću dozu vakcine sa pola godine na pet meseci, a ko bude ignorisao treću dozu moraće da se testira kao da nije vakcinisan.\nIako prošle i ove nedelje iz dana u dan padaju rekordi dnevnog broja novozaraženih, stanje u bolnicama nije kritično kao što je bilo u najcrnjim danima pandemije u ovoj evropskoj državi.\nBITCOIN SE SUOČAVA SA ZABRANOM U DRUGOJ VELIKOJ ZEMLJI\nOVO JE ZVANIČNO OBJAVILA VLADA VELIKE BRITANIJE! ULIČNE SVETILJKE I AUTOBUSKE STANICE KOJE ĆE POMOĆI U RAZVOJU 5G U PROBNOM PERIODU KOŠTAĆE 4 MILIONA FUNTI\nUPOTREBA APLIKACIJA ZA PRAĆENJE KONTAKATA KENIJSKE...\nRADOVANOVIĆ PONOVO ŠIRI PANIKU I LAŽI: U SRBIJI OD...\nMINISTAR ZDRAVLJA LONČAR: LEKARI KOJI SAVETUJU DA SE...\nDR PIJER KORI OTKRIVA: VIŠE OD 100 ČLANOVA AMERIČKOG...


OSM Televizija - Izvještaj Vlade Srpske SB UN-a: Srpska u potpunosti opredijeljena za Dejton\n"Suprotno navodima nekih kritičara Republike Srpske, Srpska nema plan secesije od BiH. Kritičari Republike Srpske često pogrešno predstavljaju izjave zvaničnika Srpske kojima osuđuju nezakonite promjene i pokušaje promjene dejtonske strukture, kao i nefunkcionalnu BiH kao rezultat takvih promjena", naglašeno je u dokumentu.\n"Prijetnje bošnjačkih političkih lidera nasiljem i vojnom agresijom kao odgovor na politička neslaganja podrivaju Dejtonski sporazum i moraju biti osuđene. Opasno je to što bošnjački lideri u BiH često prijete nasiljem, čak i ratom kao odgovorom na političke razlike", upozorava se u tekstu.\n"Uprkos provokativnim izjavama bošnjačkih političkih lidera, Republika Srpska još jednom želi da naglasi svoju punu opredijeljenost za mir i istakne izjave svojih političkih lidera u kojima odbijaju nasilje kao način rješavanja političkih neslaganja", naglašava se u izvještaju.\n"Nadaju se da će tako isprovocirati intervenciju i kaznene mjere SAD i EU protiv Republike Srpske i njenih izabranih lidera s ciljem daljeg slabljenja decentralizovane strukture uspostavljene Dejtonskim sporazumom", ističe se u izvještaju.\nJoš iz iste kategorije: « Đokić: Srbija i Srpska zajednički će graditi jednu hidroelektranu Cvijanović: Za razliku od Govedarice, ne mislim da ubirem političke poene na tuđoj nesreći »


Šta će biti potrebno za ulazak u Srbiju? | Ekspres.net\nŠta će biti potrebno za ulazak u Srbiju?\nKon je rekao da će oni koji dolaze u Srbiju morati da imaju PCR test ne stariji od 72 sata od ulaska, a ukoliko ga nemaju, moraće u samoizolaciju, ali ako nisu u pitanju državljani Srbije – onda u karantin.\n“Ili da učini test na našoj teritoriji, ali to još nije definisano. Sutra na kriznom štabu će to da se definiše”, rekao je on.\nPrema njegovim rečima, prebrzo ide opuštanje građana, ali je zadovoljan time kako funkcionište gradski prevoz u Beogradu.\n“Imate na raznim mestima otvaranje kafića, restorana, mesta gde se apsolutno poštuju preporuke koje su date i od korisnika i od vlasnika. Kako je sve to na nivou preporuke, onda je na njima da se ponašaju adekvatno njihovoj proceni rizika”, kazao je Kon.\nPročitajte još: Možemo da dođemo u fazu da krajem juna nemamo pozitivnih\n“Sigurno da jesmo pomalo zabrinuti zbog toga, efekat toga videće se za 7 do 10 dana. Otvaranje je počelo još 27. aprila, tada su bili saloni i teretana, i videli smo konstantno smanjenje”, rekao je Kon.\n“Mladi moraju da čuvaju stare, a stari da čuvaju sebe i tako ćemo iz ovoga izaći”, poručio je on.\nOn je dodao da je procenat pozitivnosti sada 1,2, a kada bude ispod 0.5 odsto, onda možemo reći da se virus javlja sporadično.\n“U toku juna može da se očekuje da se to ugasi. Da li će se to desiti – to niko ne zna”, ocenio je Kon i dodao “u julu mesecu, ako ništa drugo, smrtnih slučajeva ne bi trebalo da bude uopšte”.\n“Sutra je Krizni štab i biće donete mere, sve će biti ovako, bar ja mislim, samo će biti napismeno”, rekao je on.\nKon je napomenuo da je bitno da deca ne dolaze zaražena u vrtiće, te da ako neko ima neke tegobe ne sme ići ni u školu.\n“Da se štite ljudi od preteranog sunčanja i ništa više”, zaključio je on.\nKon je kazao da otvaranje kolektiva, poput studentskih domova može uticati na epidemiološku situaciju.\n“Nije nemoguće da se zabeleži blago povećanje aktivnosti, ne bi trebalo to da nas iznenadi. Ovo je dodatna predostrožnost”, kazao je on.\n“Prilično sam skeptičan po pitanju kolektivnog imuniteta ovde, ako se virus ponovo vrati, nailazi na podno tle gde može da se dalje prenosi. Onda smo u nešto boljoj situaciji nego na početku, sa više iskustva, opremljenosti i kapaciteta”, ocenio je on.\n“Moramo biti spremni na njegov povratak na jesen”, dodao je on.\nTags epidemiologkarantinKrizni štabmerePredrag Kon\nKON: Nije potrebna potpuna izolacija gradova kao što je Beograd Dr Kon: Ako ćemo da uvodimo drastičnije mere, sada je vreme da se odluči… “MASKE OBAVEZNE” KON: Fizičko distanciranje i te kako ima smisla “U JEKU SMO EPIDEMIJE” Kon: Pred nama su dve opcije


Gluhaković: U BiH jedino Brčko distrikt nema fiskalizaciju\nMinistar trgovine i turizma Republike Srpske Predrag Gluhaković izjavio je danas da je Brčko distrikt jedini prostor u BiH koji nema fiskalizaciju i da je želja Vlade Srpske da se uredi i ova oblast da bi se otklonile sumnje u vezi sa postojanjem sive ekonomije, crnog tržišta, pogotovo prometa robe preko tržnog centra "Arizona".\n"Spremni smo da otklonimo sve spekulacije u vezi sa prometom lož-ulja na području distrikta. Promjenom Zakona o trgovini, Republika Srpska je znatno povećala iznos sredstava u budžetu. Procjenjuje se da je ostvareno oko 65 miliona KM više u odnosu na period kada se lož ulje prodavalo na benzinskim pumpama", rekao je Gluhaković.\n"Ovdje postoje i dobri uslovi za unapređenje lovnog turizma, ali prethdono treba riješiti neke probleme u vezi sa donošenjem zakonskog akta koji bi regulisao pitanja u tom segmentu turističke ponude", napomenuo je Gluhaković.\nMinistar Đokić je nakon sastanka naglasio da Brčko posjeduje respektabilne industrijske kapacitete koje bi trebalo da stavi u funkciju, te dodao da bi, jedna od poslovnih zona, bivši tekstilni kombinat "Interplet" uskoro mogao da se pripremi za ponudu zainteresovanim investitorima.\n"Magistralni gasovod vodi od Bijeljine do Banjaluke i Novog Grada. Brčko, svakako, treba da se uključi u realizaciju tog projekta", napomenuo je Đokić.\n"Republika Srpska je proteklih godina snabdijevala Brčko distrikt električnom energijom po cijenama znatno manjim od tržišnih, te je na taj način, na osnovu razlike u cijeni, svim građanima ove lokalne zajednice donirala 27 miliona KM", napomenuo je Đokić.


Spasioci sa psima tragaju za žrtvama požara ( Foto: AP/Noah Berger)\nBroj žrtava smrtonosnih požara, koji pustoše jug i sever Kalifornije, porastao je na na 66. Spasilačke ekipe još uvek tragaju za desetinama ljudi koji se vode kao nestali.\nU gradu Peradajz, koji je prošle nedelje doslovno zbrisan, stotine ljudi tragaju za nastradalima.\nZvaničnici polažu nadu u brzu DNK analizu i veruju da će primena te tehnike ubrzati identifikaciju žrtava. Više od 600 ljudi se vodi kao nestalo, iako to ne mora da znači da su nastradali. Možda se nalaze u skloništima i ne znaju da su na spisku nestalih.\nZahvaljujući padu temperature, vatrogasci su uspeli da ugase 60 odsto požara na severu Kalifornije. U najsmrtonosnijim požarima u istoriji te savezne države, izgorela je površina od skoro 570 kvadratnih kilometara.\nBela kuća je najavila da će predsednik Donald Tramp u subotu obići pogođena područja.\nViše uzroka požara\nStručnjaci navode da postoji nekoliko uzroka koji su izazvali požare, od povećanja populacije i neispravnih mašina i opreme, do klimatskih promena.\nGrad Peradajz koji je potpuno uništen u požaru\n“Uočili smo značajno povećanje broja velikih požara od sedamdesetih godina prošlog veka, tako da na svakih 20 u tom periodu, u današnje vreme imamo 100”, objašnjava Dženifer Balk sa Univerziteta savezne države Kolorado.\nBalk kaže da se i oblast požara takođe udvostručila. Klimatske promene donele su toplije temperature i varijacije u snegu i padavinama, uzrokujući sušne i vlažne godine, kaže Liroj Vesterling sa Univerziteta Kalifornije, ističući da to povećava rizik od požara.\n“Tokom veoma vlažnih godina, dolazi do rasta takozvanog finijeg goriva, a tokom veoma sušnih godina, to gorivo postaje veoma lako zapaljivo.”\nPosebno požari koji počinju u niskom rastinju u nižim predelima, kao dva plamena koja gore u Kaliforniji, u okolini velikog grada ali i na okolnim brdima.\n“Takođe uočavamo da se sve više ljudi preseljava na mesta koja su podložna požarima, gde doslovno grade kuće na linijama vatre. Ljudi takođe izazivaju požare", ističe Balk.\nNeispravne mašine i oprema kao i oboreni strujni kablovi uzrok su brojnih požara, moguće i ovih. Nepažljivi stanovnici kampova, a čak i vatromet, izazivaju druge požare.\nVesterling kaže da su dobro rukovođenje i briga o šumama, faktori koji je naveo predsednik Donald Tramp, važni u smanjenju jačine nekih požara, ali aktuelne vatrene stihije nisu izbile u šumama.\nVeliki broj stanovnika Kalifornije izgubio je sve u požaru\n“Istina je da na nekim mestima u nekim požarima, način na koji tretiramo ranije požare može da napravi veliku razliku u njihovoj jačini. Ipak uočavamo povećanje broja i njihove jačine na svim mestima i u različitim vrstama vegetacije.”\nOn kaže da su zajednički faktor klimatske promene. Požar u kampu proširio se takvom brzinom da je nadjačao mnoge stanovnike.\nDženifer Balk kaže da se 1,8 miliona kuća na zapadu Sjedinjenih Država nalazi u visokom riziku od požara, što je problem za čije rešavanje je potrebna akcija na više strana.\nZa sada 56 žrtava kalifornijskih požara, ali i mnogo nestalih


Palmer je, u zajedničkom intervju za Desk na KTV sa specijalnim posrednikom EU za dijalog Beograda i Prištine Miroslavom Lajčakom, rekao da SAD snažno podržavaju taj proces.\nKako je kazao, cilj je potpuna normalizacija odnosa, a za SAD bi se to postiglo uzajamnim priznavanjem, što bi bilo, rekao je, najnepokolebljiviji temelj za stabilnost, mir, prosperitet i evropsku perspektivu.\n- Ali, ono što nam je sada potrebno jeste da stranke sednu zajedno, rade na ovom procesu kojim posreduje EU, identifikuju tačke neslaganja i rade zajedno, kako bi pronašli put napred koji nas vodi tamo gde mislim da svi se slažu gde je to, a to je evropska budućnost Srbije i Kosova - rekao je Palmer, prenosi "Kosovo online".\nPrema njegovim rečima, u ovom procesu veoma je važna transparentnost i do sada je postignuto mnogo dobrih stvari u dijalogu.\nOn dodaje da je važno da kosovska javnost shvati koja su pitanja, dogovori, kako mogu izgledati kompromisi i kakav je napredak.\n- Mislim da ne bi trebalo kretati od nule, jer je godinama urađen dobar posao, postignuti su i sprovedeni dogovori, pomoglo je jačanju razgovora i pružilo osnovu za nove razgovore, ali mislim da postoji prostor za veću transparentnost i otvaranje razgovora izmedju političkih stranaka i što je najvažnije sa kosovskom javnošću - smatra Palmer.\nIstiče da za pregovaračkim stolom nema rešenja bez kompromisa, što je reč koja izaziva strah u javnosti jer se često pogrešno razume.\n- Kompromis kao i uvek u pregovorima znači da Srbija ima ambicije, stavove i želje, baš kao što ih ima i Kosovo, ima ciljeve u ovom procesu i mora da razume potrebe druge strane i saradjuje u pronalaženju rešenja koja su prihvatljiva za sve. Ako treba da postoji sporazum, moraju ga prihvatiti vlade u Beogradu i Prištini, podjednako, ali što je još važnije, i javnost u Srbiji i na Kosovu - rekao je Palmer.\nVulin i Muižnieks o primeni evropskih standarda u Srbiji\nMinistar za rad, zapošljavanje, boračka i socijalna pitanja Aleksandar Vulin razgovarao je danas sa komesarom za ljudska prava Saveta Evrope Nilsom Muižnieksom o primeni evropskih standarda u zaštiti osoba sa invaliditetom u Srbiji.


Lotus Evora 410 je možda nedavno, što se tiče snage, preuzela krunu od regularnog modela 400, ali ne postoje nikakve sumnje da je stariji automobil i dalje ovaploćenje surovog sportskog automobila sa neverovatnim pogonskim sklopom i prelepom šasijom.\nKao što i samo njeno ime sugeriše, Evora 400 proizvodi 400 ks i 410 Nm obrtnog momenta, uz pomoć V6 motora zapremine 3,5 litara sa turbo kompresorima, šmeštenog odmah iza putničke kabine. Kada je uparen sa 1.395 kg težine, ovaj motor ubrzava iz mesta do 100 km/h za lepih 4,1 sekundu i nastavlja da grabi dalje do svoje maksimalne brzine od 300 km/h.\nKao što ovaj kratki video i dokazuje, svi pomenuti elementi uparenih snaga kreiraju urlajući sportski automobil srednjeg motora, koji je veoma pogodan kako kućnim uslovima tako i trkačkoj stazi.\nOstale komponente koje čine model Evora 400 toliko sposobnim na stazi uključuju i njen diferencijal sa ograničenim proklizavanjem, kao i komplet kompozitnih kočnica od 370 mm, koje predstavljaju delo AP Racing tima.\nUprkos svojoj opakoj prirodi perfektno podešenoj trkama, ovaj sportski automobil je savršeno prilagođen uličnoj upotrebi i ostaje iskonski rival modelu Porsche Cayman.


Vladimir Rebić rođen je 9. januara 1967. godine u Užicu. Srednju pravno – birotehničku školu završio je u Užicu, a 1991. godine diplomirao je na Pravnom fakultetu u Beogradu.\nOd avgusta 1992. godine je u Ministarstvu unutrašnjih poslova, tadašnjem Sekretarijatu unutrašnjih poslova u Užicu, na radnom mestu inspekcijski i upravni poslovi bezbednosti saobraćaja. Uveo je sistem prethodne provere dokumentacije i oznaka na vozilu, koji je uspostavljen u svim organizacionim jedinicama SUP-a Užice, zbog čega je prekinuta praksa registrovanja neregularnih vozila na tom području.\nOd 1996. do 2002. godine obavlja poslove šefa Odseka za inspekcijske i upravne poslove SUP-a Užice, nakon čega, prelazi u Upravu saobraćajne policije da radi na obuci saobraćajne policije.\nDo 2007, kada postaje šef Odseka za interventnu kontrolu i regulisanje saobraćaja, predavao je predmet Propisi o bezbednosti saobraćaja i izveo više generacija polaznika Kursa za kontrolu i regulisanje saobraćaja.\nU oktobru 2008. godine postaje načelnik Odeljenja za kontrolu i regulisanje saobraćaja i do polovine 2009. godine aktivno učestvuje u izradi nacrta Zakona o bezbednosti saobraćaja na putevima.\nJanuara 2010. godine postaje zamenik načelnika Uprave saobraćajne policije i u naredne četiri godine koordinira aktivnosti saobraćajne policije na donošenju podzakonskih akata u cilju implementiranja novog Zakona o bezbednosti saobraćaja na putevima.\nOd 20. juna 2014. godine obavlja poslove načelnika Uprave saobraćajne policije. U tom periodu sa svojim saradnicima uspostavlja niz novih kriterijuma kojima propisuje standarde postupanja saobraćajne policije usmerene na povećanje aktivnosti saobraćajne policije, koja doprinosi većoj bezbednosti saobraćaja, kao i propisivanje jasnih procedura za rad kojima se sprečavaju uslovi za širenje korupcije.\nNa sednici Vlade Republike Srbije 19. decembar 2016. godine izabran je za novog direktora policije.\nU braku je sa Zoricom i ima sina Filipa i kćerku Vanju.


Ryanair- uhapšen putnik zbog uzvika “bomba” u avionu\nJedan italijanski putnik na letu niskotarifne avio kompnije Ryanair uhapšen je u utorak nakon što se suočio sa posadom i uzvikivao da se u avionu nalazi bomba. Uzvikivanje ovakvih reči u avionu ili na aerodromu može vas skupo koštati\nIncident se prema izvorima portugalskih vazduhoplovnih vlasti, dogodio prilikom sletanja aviona iz Milana (Bergamo) na aerodrom Oporto, kada je 26.godišnji italijanski državljanin uzviknuo da se u avionu nalazi bomba.\nAvion je zadržan u izolacionoj zoni dok je policija izvršila pretragu aviona. Brzo je utvrdjeno da se radi o lažnoj dojavi, a policija je udaljila putnika iz aviona i odvela ga na dalja ispitivanja.\nSituacija je vrlo brzo rešena i nije uticala na dalji rad ovog aerodroma, naveli su zvaničnici aerodroma.\nPotparol niskotarifne avio kompanije Ryanair, prosledio je izjavu za medije u kojoj se izmedju ostalog navodi:\n"Let izmedju Milana Bergama i Oporta 11. juna sleteo je normalno na svoje odredište. Portugalske vlasti su primile lažnu dojavu o ugrožavanju bezbednosti. Posle kraćeg zadrzavanja svi putnici bezbedno stigli do svog odredišta, a da se ceo slučaj nalazi u rukama policije."


Međunarodna humanitarna ciklo misija „1003“ - Pokazivač\nMeđunarodna humanitarna ciklo misija „1003“\nKragujevčani: Miroslav Aksentijević, Dragan Veličković i Boban Jevremović, u petak, 20. juna, započinju Međunarodnu humanitarnu ciklo misiju pod nazivom „1003“! Oni će na biciklama, tokom osam dana, preći put od srca Šumadije, preko centralne i severne Srbije, potom kroz Mađarsku, Slovačku, Češku i Austriju, kako bi proneli poziv za pomoć građanima Srbije pogođenim majskim poplavama.\nAksentijević, Veličković i Jevremović, koji se već godinama bave rekreativnim ciklo turizom, povezujući gradove i zemlje jugoistočne i centralne Evrope, na svojim biciklističkim majicama će imati ispisan broj 1003, na koji se slanjem SMS poruke po ceni od 100 dinara daje doprinos obnovi popljavljenih područja i pomaže ugroženim građanima.\nKrajnja destinacija učesnika Međunarodne humanitarne ciklo misije „1003“ je Beč, glavni grad Austrije, gde će 28. juna prisustvovati „Vidovdanskoj akademiji“ Srpskog prosvjetnog i kulturnog društva „Prosvjeta Austrije“, i to na poziv ove organizacije Srba u Austriji, čiji su gosti bili i prošle godine. „Vidovdanska akademija“ će, takođe, imati humanitarni karakter – prikupljanje pomoći građanima Srbije.\nTokom osam dana, kragujevački ciklo tim preći će ukupno oko 1.200 kilometara (dnevno prosečno između 140 i 160 kilometara), a planom misije predviđene su sledeće etape:\nPetak, 20. jun: Kragujevac – Aranđelovac\nSubota, 21. jun: Aranđelovac – Inđija (tokom ove etape članovi tima posetiće Obrenovac, koji je najviše stradaou poplavi)\nNedelja, 22. jun: Inđija – Subotica (prolazi se kroz Staru i Novu Pazovu, Sremske Karlovce, Novi Sad)\nPonedeljak, 23. jun: Subotica – Šolt (Mađarska)\nUtorak, 24. jun: Šolt – Đer (prolazi se kroz Dunaj Varoš, Budimpeštu)\nSreda, 25. jun: Đer – Bratislava (Slovačka)\nČetvrtak, 26. jun: Bratislava – Brno (Češka)\nPetak: 27. jun: Boravak u Brnu\nSubota, 28. jun: Brno – Beč (Austrija) i učešće na „Vidovdanskoj akademiji“.\nPočetak Međunarodne humanitarne ciklo misije „1003“ zakazan je za petak, 20. jun, u 17h, sa Trga „kod Krsta“ u Kragujevcu. Na mestu odakle će biciklisti krenuti, Gradska organizacija Crvenog krsta Kragujevac postaviće štand na kome će svi humani ljudi moći da doniraju novac za ugrožene u poplavama.\nStart i prve kilometre misije će, takođe, zabeležiti snimateljska ekipa Agencije DUO DIGITAL MEDIA Kragujevac, koja je zvanični medijski partner ovog projekta.\nsiklo misija 1003\nagencija duo digital media\nPrethodni tekstMeđunarodna strip konferencija “Kragujevac, 2014.”\nPesnički konkurs Centra za kulturu Plužine


Dodeljene vidovdanske nagrade - KruševacGrad\nNa svečanoj sednici Skupštine grada Kruševca, predsednik Skupštine, Živojin Miloradović, uručio je vidovdanska priznanja ovogodišnjim dobitnicima. Vidovdansku nagradu koja je ove godine posthumno dodeljena bivšem gradonačelniku, Dragiju Nestoroviću, primio je njegov sin, Filip Nestorović\nTradicionalno, svečano zasedanje Skupštine u holu Gradske uprave, započeto je nastupom hora “Sveti knez Lazar” i himnom “Bože pravde”, a potom je usledila i pesma “Grade ponosni”.\nSednicu je otvorio predsednik Skupštine, Živojin Miloradović, nakon čega se odbornicima, brojnim gostima , članovi delegacija pobratimskih gradova, predstavnicima ovdašnjeg društvenog, privrednog i političkog života, obratila gradonačelnica Jasmina Palurović.\n– Uprkos teškom vremenu, smatramo da možemo biti ponosni na sve što smo zajedno ostvarili – rekla je ona, dodajući da smo kao lokalna samouprava, u realizaciji brojnih projekata, imali izuzetnu područku Vlade Srbije i predsednika Aleksandra Vučića, i Bratislava Gašića, direktora Bezbednosno informativne agencije.\nPalurovićka je podsetila na rezultate koji su obeležili prethodni period navodeći, između ostalog, da je energetska efikasnost značajno unapređena, da u toku izrada Studije izvodljvosti za izgradnju regionalne deponije, da je postojeća rasveta zamenjena LED sijalicama, te da je Kruševac prvi grad u Srbiji koji je uradio Plan održive mobilnosti.\nIstakla je i to da Grad dosta ulaže u programe podsticaja zapošljavanja, u poljoprivredu, da smo “veliko gradilište sa infrastrukturnim radovima na svakom koraku”, da se dosta radi na uređenju parkova i sporstkih igrališta.\nČestitajući sugrađanima Dan Grada, gradonačelnica je na poručila da godina pred nama donosi nove izazove, da će nam trebati mudrosti, sloge i zajedništva, te da moramo biti uporni, jaki i uspešni i da moramo verovati u sebe.\nGovoreći o ovogodišnjem dobritniku Vidovdanske nagrade, Palurovićka je rekla da će Dragi Nestorović ostati upamćen po mnogim lepim , ljudskim osobinama koje su ga krasile, da je njegov iznenadni odlazak nenadoknadiv gubitak za porodicu ali i za sve građane Kruševca, te da smo dužni da nastavimo da radimo za dobrobit i napredak grada.\nVidovdansku nagradu koja je posthumno dodeljena Dragiju Nestoroviću, za izuzetan doprinos ukupnom razvoju lokalne samouprave, primio je njegov sin Filip, a uručene su i četiri plakete i 12 pohvala.\nVidovdanske plakete uručene su JP “Poslovni centar”, za izuzetne poslovne rezultate, kompaniji “Rubin” za rezultate ostvarene u proizvodnji i izvozu i pomoć u relaizaciji brojih kulturnih i humanitarnih manifestacija kroz donacije, potom Miroljubu Markoviću, dugogodišnjem dobrovoljnom davaocu krvi, za iskazanu solidarnost i humanist, te kompozitoru Miroljubu Aranđeloviću Rasinskom, za bogato muzičko stvaralaštvo i afirmaciju grada Kruševca u oblasti kulture.\nPohvale Grada, pripale su Udruženju domaće radinosti “Zmajče” iz Kukljina, za doprinos u negovanju starih zanata, preduzeću “Joter” za aktivno učešće u humanitarnim i kulturnim manifestacijama Grada, Sonji Veselinović za stručnu pomoć u postupku restrukturiranja “Trajal korporacije” i doprinos pozitivnom poslovanju preduzeća, Dušanu Mihaloviću, vlasniku restorana “Konak”, za dugogodišnje kvalitetno bavljenje ugostiteljstvom.\nVidovdanske pohvale dobili su i Slobodan D. Nikolić, za bogat društveni rad, Živan Tomić za doprinos opštem dobru dobrovoljnim staranjem o javnoj česmi “Pčela” u Šancu, Miroslav Bogdanović, profesor srpskog jezika i književnosti, za mnogobrojne aktivnosti koje su doprinele uzdizanju i promovisanju Kruševca na polju kulture. Pohvalu je dobio i Milivoje Aksentijević, za podršku radu KUD-a “Rasina” iz Velikih Kupaca i doprinos očuvanju narodne tradicije i običaja, , potom učenik Jovan Marković, za rezultate postignute na republičkim takmičenjima iz fizike i hemije, Dragan Lazović Laza , za značajne rezultate na razvijanju i omasovljivanju sporta u Kruševcu, Gradimir Karajović, za dugogodišnji rad u kulturi i trag u kulturnom stvaralaštvu Grada Kruševca i Dušan Đurković, za razvoj seoskog i etno turizma u Rasinskom okrugu.\nU ime svih dobitnika, prisutnima se obratio Dragi Marković, direktor JP “Poslovni centar” koji je tom prilikom kazao da je veoma velika čast biti prepoznat i kao pojedinac i kao preduzeće koje zavređuje pažnju svojim rezultatima u radu.\n– Vidovdanska nagrada, plakete i pohvale, predstavljaju još jednu potvrdu našeg kolektivnog rada i zalaganja za dobrobit naše lokalne zajednice. Istovremeno, ova priznanja su svima nama podstrek da nastavimo da radimo još bolje i odgovornije, da unapređujemo život svih naših sugrađana – poručio je Marković.\nNakon dodele vidovdanskih priznanja, sa duhovnom pesmom nastupila je Katarina Veškovac, nakon čega je usledio nastup glumaca Kruševačkog pozorišta, Jovane Đorić i Predraga Milenkovića. Svečana sednica zvanično je završena kada je gradonačelnica pročitala drugi deo Povelje “U ime živih”.\n03.07.2021 0 719\n30.06.2021 0 1,324\n29.06.2021 0 264\n28.06.2021 0 275\n26. septembra 2021., 02:52


Turski referendum: korak ka demokratskoj ili verskoj državi\nPristalice premijera Turske Redžep Tajip Erdogana, Istanbul, 12. septembat 2010.\nNakon referenduma o ustavnim promenama u Turskoj, uticaj pravosuđa i vojske – kao dva stuba sekularizma – biće znatno oslabljen.\nMada premijer Redžep Tajip Erdogan ističe da je cilj amandmana da se omogući demokratizacija u skladu sa evropskim normama, očito je da podeljena Turska nije spremna za dijalog o nacionalnom konsenzusu kojim bi postala istinska demokratija.\nTakođe, pitanje je u kojoj meri je Ankara spremna za decentralizaciju zemlje kojom bi se uvažio identitet Kurda. Kada je reč o spoljnoj politici, može se očekivati da ohrabreni Erdogan nastavi populističku politiku prema susedima kako bi se sve samopouzdanija Turska nametnula kao evropski most ka ostalim muslimanskim zemljama.\nU središtu političke bitke su vladajuća Partija pravde i razvoja i njene pristalice – mnogi od njih pripadaju rastućoj i sve uticajnijoj klasi Turaka iz Anatolije, turskog istorijskog središta – koji se zalažu za reforme Ustava i demokratske promene kojim bi se zemlja lišila istorijskog tereta državnih udara.\nRedžep Tajip Erdogan na glasačkom mestu u Istanbulu, 12. septembar 2010.\nS druge strane, njihovi oponenti iz sekularnog establišmenta nastoje da očuvaju status kvo kada je reč o pravosuđu što bi omogućilo kontrolu političke agende vladajuće partije i njenih islamističkih prethodnika.\nUstavne promene podržavaju politički uticajna islamistička organizacija, poznatija kao „Gulen pokret“, kao i veliki broj poznatih intelektualaca, umetnika i nevladinih organizacija različitih političkih orijentacija na levici koji ne slažu nužno sa verskom, konzervativnom platformom Partije pravde i razvoja, ali dele zajednički cilj sa njom da se pravosuđe otvori prema društvu kao i okonča sekularna dominacija visokih sudova.\nUstavni sud je skoro zabranio 2008. godine delovanje vladajuće partije Pravde i razvoja, zbog navodnih „anti-sekularnih aktivnosti“. Odsudni glasovi stigli su od kurdskih birača. Zbog toga rezultat nije bio tako tesan, kao što se predviđalo uoči referenduma. Iako Kurdima nisu omogućena konkretna prava u ovom paketu, mnogi Kurdi su podržali amandmane nadajući se da će moći d aostvare veća prava u otvorenijem i predstavničkom političkom sistemu u budućnosti.\nDoduše, glavne kurdske političke snage, kao što su Partija za mir i demokratiju, bojkotovale su referendum, a pristalice militantne Kurdistanske radničke partije su, prema informacijama sa terena, zastrašivale birače na jugoistoku Turske, pretežno nastanjenom Kurdima. Visoka izlaznost Kurda znači da Edroganova partija može računati na njihovu značajnu podršku na predstojećim parlamentarnim izborima 2011, ocenjuje američki „Stratfor“.\nRezultat ne znači ni pobedu vlade ni poraz opozicije\nKritičari smatraju da je predlog da se ojača kontrola predsednika i parlamanta u imenovanju sudija i tužilaca, zapravo prikriveni pokušaj da se ukine podela između izvršne i sudske vlasti, tako što bi pravosuđe bilo podređeno vladi.\nS druge strane, vlada tvrdi da su promene bile nužne kako bi se obuzdala „opasna aktivnost sudskih tela koja su konstantno podrivala odluke parlamenta i izvršnih vlasti“, kao i da se „institucija koja ne podleže izborima učini odgovornijom“.\nListići za referendum o ustavnim na kojima piše "da" i "ne", Ankara 12. septembar 2010.\nOpozicione partije pak ističu da je cilj Erdgoana da ukloni pravosuđe kao prepreku za ostvarenje prvobitnog cilja da Turska postane što religioznija država.\nKemal Kilicdaroglu, novoizabrani lider glavne sekularne opozicione narodne republikanske partije, koja je vodila žestoku kampanju protiv ustavnih promena smatra da „Turska ne može krene novim putem jer je pomenutu odluku podržao nešto više od polovine građana“.\nMithat Sankar, profesor Univerziteta u Ankari, pak tvrdi da rezultat referenduma ne znači ni pobedu vlade niti poraz opozicije.\n„Rezultat pokazuje da se većina u Turskoj protivi uticaju vojske i provaosuđa u svakodnevnoj politici. To znači da će dugoročno turska politika postati demokratskija i građanskija“, prenosi „Internešenel Herlad Tribjune (International Herald Tribune).\nLider opoziciononog Nacionalističkog pokreta Devlet Bahceli, okvalifikiovao je rezultate referenduma kao "mračni moment turske istorije".\nProdemokratski aktivisti, koji odavno ističu da je Ustav davao prevelika ovlašćenja vojsci i pravosuđu, sada su zabrinuti da će najnovjim promenama klatno otići u drugu krajnost.\nPopulistička spoljna politika\nU paketu ustavnih promena su i manje sporna pitanja kao što su jačanje prava žena, dece, radnika i državnih službenika.\nVećina stanovništva nije ni znala šta je zapravo suština predloženih promena ustava. Prema istraživanjima uoči referenduma, skoro 50 odsto ispitanika nije moga da navede ni jedan od 26 predloženih amandmana.\nPojedine zapadne diplomate smatraju da rezultati referenduma mogu dodatno ohrabriti sve agresivniju tursku spoljnu politiku.\nPojedine zapadne diplomate smatraju da rezultati referenduma mogu dodatno ohrabriti sve agresivniju tursku spoljnu politiku. Erdogan teži da Turska postane ključni igrač u regionalnoj diplomatiji, kao evropski most prema drugih muslimanskim zemljama. To potvrđuje i njeno nastojanje, zajedno sa Brazilom, da postigne dogovor sa Iranom oko spornog nuklearnog programa ove zemlje. Međutim, zapadne zemlje nisu prihvatile taj sporazum.\nDakle, kako piše, britanski „Dejli Telegraf“ (Daily Telegraph) umesto prozapadne i sekularne – mada autoritarne politike – sada se može očekivati poplustička spoljna politika Turske u odnosima sa susedima, uključujući i sa Iranom.\nIlhan Tamir, kolumnista dnevnog lista „Hurijeta“, ističe da se „Turska sada može identifikovati kao ’Erdoganova zemlja’, slično ’Čavezovoj Venecueli’. Nastavljaju se njegovi pobednički potezi i još jednom se potvrdilo da ima instinkt da započne prave bitke i izbegne one koje mu ne idu u prilog“.\nVojska neće moći kao do sada da preokrene političke tokove zbacivanjem vlada državnim udarima. U poslednjih 50 godina izvrišila je četiri puča (1960, 1971, 1980 i 1997), a pokušala je i 2007. da svrgne Erdoganovu vladu.\nNedovoljno za istinsku demokratiju\nOficiri će sada odgovarati građanskim sudovima, što je u skladu sa normama EU. Visoki oficiri koji su izvršili puč 1980. godine, ostaće bez imuniteta, mada kritičari smatraju da su te promene bespredmetne jer klauzula o 30-godišnjem ograničenju za pokretanje postupka protiv njih – ističe u utorak, podseća britanski „Gardijan“ (Guardian).\nOrganizacije mladih najavile su pokretanje postupka pred sudom u Istanbulu protiv generala Kenana Evrena (93), koji je predvodio državni udar 1980. Međutim, Evren je zapretio da će izvršiti samoubistvo ako bude uhapšen ili u slučaju sudskog procesa protiv njega.\n„Ima jedan metak u mom pištolju koji će okončati moj posao“, kazao je Evren turskim medijima.\nNajmoćnije oružje u rukama armije bila je borba protiv Kurdistanske radničke partije. Vojska je predstavljala sebe kao zaštitni bedem od kurdskih ekstremista koji su izvodili terorističke napade. Istovremeno, vladajuća Partija pravde i razvoja je težila da preuzme tu ulogu od armije kroz pregovore sa kurdskim predstavnicima i širom političkom kampanjom u cilju pridobijanja pripadnika ovog naroda.\nKao i kurdske frakcije, i turski sekularni establišment, pre svega glavna opoziciona Republikanska narodna partija, sve više uviđaju snagu vladajuće stranke. Sekularne partije će morati da donesu stratešku odluku: da zadrže čvrst, beskompromisni stav što bi ih na kraju dovelo u poziciju da pregovaraju iz sve slabije pozicije (gubeći u međuvremenu sve više uticaja) – ili da zauzmu kooperativniji stav čime bi imale više šansi da utiču na oblikovanje vladine politike, uključujući i pitanjima kao što je odluka premijera Erdogana da ukine zabranu nošenja vela na univerzitetima.\nTreba da stvorimo uslove za dijalog i nacionalni konsenzus, kako bismo došli do najboljeg društvenog ugovora koji bi pomogao Turskoj da postane istinska demokratija, smatra Čengiz Aktar.\nJedan od načina da se prevaziđu oštre podele jesu i gestovi dobre volje vladajuće partije prema rivalima iz sekularnog bloka. Naravno, Erdogan bi tim pomirljivijim potezima rizikovao sukob sa uticajnim islamističkim Gulen pokretom, koji se zalaže za agresivniji stav prema sekularnim protivnicima. U svakom slučaju, ovo je tek početak a ne kraj procesa, jer nakon parlamentarnih izbora naredne godine, sledi pisanje novog Ustava. A svi slojevi turskog društva, uključujući i sekulariste i Kurde, žele da i njihovi stavovi budu izraženi u ovom dokumentu.\nNo, Čengiz Aktar, profesor iz Istanbula, podseća za Radio Slobodna Evropa da je postojeći Ustav, koji je vojna hunta usvojila nakon puča 1980, menjan amandmanima već 16 puta, i da je ovaj paket 17 po redu.\n„To još nije dovoljno. Treba da stvorimo uslove za dijalog i nacionalni konsenzus, kako bismo došli do najboljeg društvenog ugovora koji bi pomogao Turskoj da postane istinska demokratija. Sledeći korak treba da bude decentralizacija istorijski moćne turske države tako što bi uvažila identitet grupa kao što su Kurdi“, smatra on.\nNo, takav konsenzus u Turskoj za sada nije na vidiku.


BEOGRAD I NOVI SAD MEĐU NAJJEFTINIJIM GRADOVIMA SVETA Godišnja kirija u srpskoj prestonici kao jedan mesec u Njujorku\nPoredeći 484 najvećih gradova sveta, troškovi života u Beogradu su među najnižima, podaci su iz najveće svetske baze o kvalitetu života - "Numbeo". Lista je napravljena poredeći sa Njujorkom cene troškova života, kirije, namirnica, ali i kupovnom moći lokalnog stanovništva.\nU troškovima života srpska prestonica je 411., daleko od prvog mesta na kojem je Hamilton, grad u monarhiji Bermuda, a onda i nanizanih paprenih gradova u Švajcarskoj. Sa domaćom platom za prosečne troškove pri obilasku ovih gradova treba izdvojiti četiri puta više novca, a žiteljima američkih gradova, kao što su Dalas i Kanzas, koji su prema ovim podacima ubedljivo prvi po kupovnoj moći, čak bi i Hamilton bio sitnica.\nAko vam se čini da se iz godine u godinu strani jezici sve češće čuju po Knez Mihailovoj, moguće je da su turisti pratili podatke da je Beograd sve jeftiniji. 2016. godine je bio na 405. mestu, a mada je manje gradova bilo uvršteno na listi, 2013. godine troškovi života bili su skoro duplo veći.\n1. Hamilton (Bermude)\n2. Ženeva (Švajcarska)\n3. Bazel (Švajcarska)\n20. Vašington (SAD)\n26. Tokio (Japan)\n54. Pariz (Francuska)\n68. London (V. Britanija)\n77. Melburn (Australija)\n155. Rim (Italija)\n190. Dubai (UAE)\n228. Beč (Austrija)\n289. Madrid (Španija)\n346. Moskva (Rusija)\n411. Beograd (Srbija)\nZa Beograđane je, sudeći prema podacima "Numbea" ostalo vrlo malo gradova gde bi se sa svojom platom lakše latili novčanika i platili račune. Ne moraju daleko ni da idu - jeftiniji je Novi Sad, koji je na 427. mestu, ali tu su manje cene, a meštani bolje žive, jer imaju veći indeks prosečne kupovne moći - 39,33, za nekoliko procenata veći od beogradskog - 35.49.\nU regionu jeftinije je u Skoplju i Tirani, a Sarajevo je nekoliko mesta iznad na listi.\nIzvor: Vebsajt Blic, M. Rodić, 05.04.2017.


Veliki uspeh mitrovačkih triatlonaca - Ozon Media\nSremska Mitrovica – Na Prvenstvu Srbije u triatlonu koje održano u nedelju 23. avgusta u Somboru nastupilo je devetero mitrovačkih triatlonaca članova Plivačkog kluba „Sremska Mitrovica“.\nNa ovom takmičenju nastupili su svi najbolji domaći tritlonaci, po svim kategorijama više od 100 učesnika iz svih klubova članova Srpske triatlonske unije.\nMitrovčani su ovojili ukupno pet medalja, a najbolji rezultat ostvarila je Lana Gavrilović koja je u najmlađoj kategoriji na distanci 50 metra plivanja, 2.600 metra vožnje bicikla i 500 metra trčanja više nego ubedljivo trijumfovala. Lani je ovo 13 pobeda u nizu bez jednog poraza na takmičenjima na kojima je dosada nastupila.\nU istoj kategoriji samo u konkurenciji dečaka drugo mesto na Prvenstvu Srbije osvojio je Ognjen Ćulibrk.\nNajveća konkurencija je viđena u kategoriji mladih nada na distanci od 200m plivanja 5.000 m vožnje bicikla i 800 metra trčanja i upravo su tu nastupile tri članice PK „Sremska Mitrovica“ od kojih je najbolja je bila Miona Bošković sa osvojenim drugim mestom, treća je bila Valentina Vuković, a četvrta Kristina Uzelac.\nPored njih na ovom takmičenju nastupilo je još troje mitrovčana sa odličnim plasmanima u prvih deset i to: Anja Nikitović, Sara Gavrilović i Ana Popov.\nVeć narednog vikenda održaće se novo takmičenju koje se nalazi u kalendaru Srpske tritlonske unije i boduje za Kup Srbije i to u Sremskoj Mitrovici na Gradskoj plaži. Na ovom takmičenju očekuje se nastup svih najboljih srpskih triatlonaca u disciplini akvatlon 1.000m plivanja i 5.000 metara trčanja.\nPozivaju se Mitrovčani da u subotu 29. avgusta u 09:00 časova dođu i podrže kako domaće tako i sve ostale takmičare u ovoj veoma atraktivnoj disciplini tritalonskog sporta.\nDragana Tomaćević bez plasmana u finale Svetskog prvenstva\nMitrovčani otputovali u Split


Mozzart u borbi protiv nasilja nad ženama | Mozzartbet Promocije\nMozzart u borbi protiv nasilja nad ženama\nRezultati ankete o nasilju nad ženama koju je sproveo OEBS 2018. pokazuju da 1,7 milion žena u Srbiji pretrpeo je neki oblik nasilja – fizičko, seksualno, psihičko, finansijsko, ekonomsko. Nakon najtežeg fizičkog i/ili seksualnog nasilja samo 3% žrtava je kontaktiralo žensku sigurnu kuću, a 1% organizaciju za podršku žrtvama. Po podacima Afirmativnog ženskog centra u 2019. zabeleženo je 26 slučajeva ubistava žena od strane partnera ili člana porodice. Više od decenije donatorski i kroz volonterski rad zaposlenih Mozzart podržava rad Savetovališta za borbu protiv nasilja nad ženama i broj štićenica kuće se s godinama ne smanjuje.\nPred sudbonosni meč sa Norveškom, kompletan stručni štab A selekcije reprezentacija Srbije je prvi trening na okupljanju odradio u majicama „Stop nasilju nad ženama“, a nakon dva gola u vrlo važnoj utakmici, heroj meča Sergej Milinković Savić pokazao je da je heroj i van terena i zajedno sa Filipom Kostićem poslao važnu poruku.\nPoražavajući podaci o porodičnom nasilju bili su glavni motiv za našu kompaniju da pokrene najveću kampanju za podizanje svesti o problemu nasilja nad ženama i promociju rodne ravnopravnosti, odnosno obavezi poštovanja jednakih prava za muškarce i žene koju je do sada aktivno podržalo više od 650 vrhunskih sportista.\nFinale ragbi kupa Srbije između beogradskih ragbi klubova Crvena zvezda i Partizan otpočelo je na identičan način.\nKompanija Mozzart i Koordinaciono telo za rodnu ravnopravnost Vlade RS potpisali su Protokol o saradnji, ozvaničavajući partnerstvo u borbi protiv porodičnog nasilja i nasilja nad ženama, kao i obavezu preduzimanja radnji na osvešćivanju i rešavanju ovog problema, tom prilikom je održana konferencija za štampu sa prof.dr Zoranom Mihajlović i generalnom direktorkom Mozzarta Koviljkom Lončar, u srpskom salonu u zgradi Vlade.\nOdbranom penala u odlučujućem meču, golman FK Crvena zvezda Milan Borjan kvalifikovao je beorgadski klub u najelitnije fudbalsko takmičenje na svetu, Ligu šampiona i postao miljenik nacije. Kao jednog od najpopularnijih srpskih sportista podržao je našu kampanju i svima poslao jasnu poruku da nasilje mora da se prijavi!\nU istu svrhu je u toku trajanja 16 dana aktivizma protiv nasilja nad ženama, globalne, svetske kampanje koju obeležava 1,700 organizacija u preko 100 država sveta, Mozzart i Koordinaciono telo za rodnu ravnopravnost pokrenuli su najveću marketinšku i PR kampanju u Srbiji na temu porodičnog i nasilja nad ženama u prethodnoj godini u okviru koje su svi sportisti iz fudbalske, odbojkaške i rukometne prve lige Srbije, njih više od 500, na teren izašli u majicama sa porukom Stop nasilju nad ženama. Na 18 stadiona i sportskih hala u državi pročitani su poražavajući podaci o porodičnom nasilju i upućen je apel svim posetiocima da nasilje prijave na zvaničan broj telefona za prijavu nasilja MUPa Srbije.\nNa svim događajima u decembru u Štark Areni bili su postavljeni baneri Stop nasilju nad ženama na svim mečevima Evrolige, koncertima Zdravka Čolića, Nataše Bekvalac, Lexington benda…\nNa događaju proslave 50 godina od osnivanja prvog ženskog fudbalskog kluba u reginu – ŽFK Sloga, pod sloganom „Jednakost u sportu“, u okviru turnira na kojem je učestvovalo 10 klubova ženskog fudbala sportiskinje su odigrale u majicama „Stop nasilju nad ženama“. Akciju su podržale direktorka Privredne komore Srbije Brankica Simanić i modna kreatorka Suzana Perić.\nU februaru 2020. godine kampanja „Stop nasilju nad ženama“ postala je internacionalna kada joj se priključio FC Sliema Wanderers sa Malte. Ovaj fudbalski klub je saznao za Mozzartovu kampanju i usled velikih problema sa porodičnim nasiljem i femicidom sa kojim se Malta suočava realizovali smo zajedno seriju edukativnih radionica o porodičnom nasilju sa nadležnim telom malteške Vlade, a mečeve su fudbaleri počinjali u majicama „Stop nasilju nad ženama“\n„Nije samo Osmi mart dan žena – stop nasilju nad ženama“ u akciji organizovanoj sa portalom danas.rs svakodnevno smo na društvenim mrežama objavljivali podatke o ekonomskom, fizičkom i psihičkom nasilju nad ženama i apelovano je na sve da nasilje prijave. Ilustracije za objave je radila Jelena Jaćimović Jachim, istaknuta borkinja za prava žena, a podatke je davala je organizacija Autonomni ženski centar, jedna od najznačajnih organizacija u Srbiji koja radi sa žrtvama nasilja i koja se bavi pitanjem rodne ravnopravnosti.\nOsmog marta sa strategom FK Crvena zvezda Dejanom Stankovićem i kapitenom Milanom Borjanom posetili smo Sigurnu kuću u Beogradu i uz donaciju tehničke opreme na događaju dali podršku žrtvama nasilja da istraju u svojoj borbi.\nKontinuirano pomažemo sigurnim kućama u Srbiji, donacijama i volontiranjem zaposlenih i pružanjem pravne pomoći žrtvama nasilja.\nTokom vanrednog stanja kompanija Mozzart je sa Koordinacionim telom za rodnu ravnopravnost u roku od 48h otkada smo uvideli potrebu za tim obezbedila televizore za sve sigurne kuće u Srbiji, kako bi deca privremeno smeštena u ovim ustanovama nesmetano mogla da prate nastavu na TV ekranima.\nNaša namera nam je da žrtve nasilja ohrabrimo, a muškarcima pošaljemo poruku da je nasilje nedopustivo i ne planiramo da se zaustavimo! Otvori oči i prijavi nasilje na 0800-100-600!


Parada ponosa u nedelju, 16. septembra - Bor GRAD INFO\nParada ponosa u nedelju, 16. septembra\nurednik\t сеп 13, 2018 2.900 0\nOkupljanje učesnika na trgu Slavija počinje u nedelju 16. septembra od 12.00, najavio je danas organizacioni odbor Parade ponosa.\nČlan Organizacionog odbora Parade ponosa Goran Miletić objasnio je da se ulazi (gejtovi) otvaraju u 12.00 i da ih ove godine ima više nego prethodnih. Parada će se kretati duž Ulice kralja Milana, preko Terazija do Kolarčeve, zatim do Ulice Vase Čarapića i da se završava na Studentskom Trgu.\n„Bezbednost je maksimalna, sutra će (policija) održati finalnu probu, a mere su bolje nego ranije“, kazao je Miletić.\n„Sutra je žurka u Domu omladine sa gostima iz Hrvatske, a za subotu je planirano više žurki. Pozivamo ljude da dođu na koncert u Studentski park, na žurku zatvaranja, pošto neki i dalje imaju problem da dođu na sam Prajd“, rekao je Mihajlović.


Insajder: Zemljište u zakup gubitašima i novim firmama - Vesti\nNa berzi se najviše trgovalo kukuruzomInspekcija će česće kontrolisati rizične proizvođačeKanadski proizvođači mleka rade ali i uživajuProblem rezistencije na mikrobe se mora rešavati globalnoKukujevci: Njive dali pravoslavnoj crkvi umesto paorimaSrbija među 10 najvećih svetskih izvoznika pšenice i kukuruzaNaukom do boljih prinosa i kvalitetnijeg života na seluDržava konačno popisala njive, biće manje mahinacija Forum o najnovijim trendovima u voćarstvuPšenica će nići, treba biti strpljiv\nInsajder: Zemljište u zakup gubitašima i novim firmama\nZemljište su na upravljanje dobile i novosonovane firme, čak i one čiji su računi do nedavno bili u blokadi.\nKomisija Ministarstva poljoprivrede odobrila je dugoročni zakup oko 8.700 hektara državnog poljoprivrednog zemljišta na ime 22 odobrena investiciona projekta. Spisak investitora koji će u narednih 30 godina upravljati državnim zemljištem, novinarima Insajdera dostavio je ministar poljoprivrede Branislav Nedimović posle učešća u emisiji Insajder debata, a nakon što je njegovo ministarstvo u nekoliko navrata odbilo da te podatke učini javnim. Osim kompanije Tenis kojoj je odobren zakup oko 5.000 hektara, zemljište su na upravljanje dobile i novosonovane firme, čak i one čiji su računi do nedavno bili u blokadi.\nPravo prvenstva zakupa zemljišta je novina koja je uvedena Zakonom o poljoprivrednom zemljištu, usvojenim krajem 2015. godine. Tim zakonom omogućeno je pravnim licima koja imaju "investicioni plan" da bez licitacija uzmu u zakup na 30 godina poljoprivredno zemljište u državnoj svojini.\nU izveštaju Ministarstva poljoprivrede navodi se da je od 205 razmotrenih zahteva, komisija Ministarstva dala saglasnost za 22 investicije, ukupne vrednosti ulaganja oko 66 miliona evra. Planirano je zapošljavanje 516 radnika u stalni radni odnos i više od 2.000 sezonskih radnika.\nPrema Uredbi za ostavrivanje prava prvenstva zakupa za investitore, minimum ulaganja u prerađivačke kapacitete iznosi najmanje 500.000 evra ukupne investicije, u periodu do tri godine od dana početka ulaganja, s tim što se u prvoj godini mora realizovati najmanje 30 odsto investicije. Predviđeno je da pre sklapanja ugovora, investitor dostavi sredstava obezbeđenja plaćanja po ugovoru za višegodišnji zakup. Navodi se da su posebna merila za ocenu investicionog plana reference podnosioca zahteva, vrsta i iznos investicije, predviđeni broj novootvorenih radnih mesta...\nNa pitanje novinara Insajdera koja je računica u tome da se pojedinim firmama koje su se obavezale da zaposle između 10 i 30 radnika odobri zakup zemljišta koje je ranije obrađivalo i od njega se izdržavalo na stotine lokalnih paora koji bi sada uz pomoć IPARD fondova mogli i da investiraju, ministar Nedimović navodi da će zahvaljujući ovim investicijama država po hektaru imati i do pet puta veći prihod.\n"Do sada je od poljoprivrednog zemljišta od svakog hektara država imala oko 197 evra po hektaru. Na ovaj način, minimalno 1.050 do 1.300 evra po hektaru će biti državni prihod. To je pet puta više nego što smo integrisali do sada. Do sada formalno zaposlenih nije ni bilo u tom sektoru", rekao je Nedimović i dodao da se ovakav mehanizam izdavanja državnog zemljišta koristi u svetu.\nPrema podacima Ministarstva poljoprivrede, većina odobrenih investicija se odnosi na preradu voća i povrća, a Ministarstvo procenjuje da će njihova prosečna vrednost proizvodnje biti "tri puta veća u odnosu na prosečnu vrednost proizvodnje poljoprivrednih gazdinstava u RS". Prema projekcijama koje navodi Ministarstvo, direktna budžetska korist od investicija će iznositi 1.066 evra po hektaru. Zanimljivo je da je procenjeno da će dobit od ulaganja kompanije Tenis biti ispod tog proseka, odnosno oko 700 evra.\nPodsetimo, stručna javnost i udruženja poljoprivrednika oštro su kritikovali Zakon o poljoprivrednom zemljištu koji je omogućio investitorima da zakupe zemljište na period do 30 godina, optužujući Vladu da je Zakon pisan direktno zbog Tenisa.\nMeđu investitorima i firma kojoj je tri meseca bio blokiran račun\nPrema analizi Insajdera, među investitorima kojima su odobreni projekti ulaganja u poljoprivredu, nalaze se i kompanije koje su poslovale sa gubitkom ili su im računi do nedavno bili u blokadi.\nZanimljivo je i da je, prema navodima Ministarstva, za državu jedna od najisplativijih investicija ona koju će realizovati kruševačka firma Forest food. Planirano je da ova kompanija zaposli čak 93 radnika i da država ima direktnu korist od izdatog zemljišta pet puta veću od planiranog proseka.\nOvo je, inače, kompanija koja je, prema javno dostupnim informacijama, za poslednje tri godine bila u blokadi ukupno 225 dana. Tokom 2017. kada je Komisija Ministarstva razmatrala investicione planove, računi Forest fooda su bili blokirani u kontinuitetu puna tri meseca.\nU ovoj činjenici ministar Nedimović ne vidi ništa sporno i navodi da je Ministarstvo odobravalo njihove buduće investicije.\n"U trenutku zaključenja ugovora svi moraju biti čisti i nema zaključenja ugovora ukoliko neko nije čist. S druge strane, oni polažu garancije, bankarske garancije za zakup poljoprivrednog zemljišta, a za investiciju odmah imaju kontrolu. Ukoliko posle prve godine nije realizovano 33 odsto investicije automatski se raskida ugovor. Mi smo odobravali njihove buduće investicije i to je potpuno normalno da ćemo mi kontrolisati šta će oni u budućnosti da rade", rekao je ministar poljoprivrede\nNa pitanje da li naša poljoprivredna inspekcija ima dovoljno kapaciteta za kontrolu investitora, Nedimović odgovara da je to "prioritet prioriteta".\nNovi igrači na tržištu\nOsim firmi koje su ranije poslovale s gubicima, komisija Ministarstva poljoprivrede je odobrila zakup zemljišta na 30 godina i kompanijama koje su osnovane neposredno pre raspisvanja konkursa ili su baš tada promenile delatnost. Prestavnici opozicije u Novom Bečeju osporavali su i davanje u zakup 379 hektara zemljišta kompaniji JS&O. Ova firma je osnovana 2015. za pružanje finansijskih usluga. Tek nekoliko meseci pre raspisivanja javnog poziva za podnošenje prijava za dugoročni zakup poljoprivrednog zemljišta, kompanija je promenila delatnost u gajenje žita. Većinski vlasnik ove kompanije je Srđan Bošnjaković, bivši generalni direktor NIS-a.\nDugoročni zakup zemljišta u Zrenjaninu odobren je firmi ''Farmer 023 V&M“. Kako je ranije pisao Insajder, jedan od vlasnika firme ''Farmer 023 V&M“ je Željko Malušić, odbornik vladajuće koalicije u tom gradu, ujedno i predsednik GO SPS Zrenjanin. Malušić je za Insajder naveo da odluka o dodeli zemljišta njegovoj firmi nema veze s njegovim političkim angažmanom već da je u pitanju dobar biznis plan za stočarsku proizvodnju. Firma čiji je vlasnik osnovana je tek krajem prošle godine, odnosno manje od tri meseca pre objavljivanja Javnog poziva o uslovima za ostvarivanje prava prvenstva zakupa na osnovu investicija.\nTužbe Upravnom sudu\nNa odluke da se državno poljoprivredno zemljište u Zrenjaninu da u dugoročan zakup kompaniji ''Farmer 023 V&M“, ali i Tenisu i firmi Food planet, Savez poljoprivrednika Banata podneo je žalbe. Kako je Insajderu potvrđenu u advokatskoj kancelariji koja vodi ove postupke, nakon odbijanja žalbi, podnete su tužbe Upravnom sudu. Udruženje poljoprivrednika iz Banata navodi da nijedna od ovih firmi ne zadovoljava uslove konkursa u kojima se navodi da su osnovna merila za ocenjivanje investicija– reference, prepoznatljivost na tržištu, dosadašnja iskustva.\nFood Planet je kompanija koja je u Zrenjaninu dobila pravo zakupa na oko 900 hektara poljoprivrednog zemljišta uz obavezu da zaposli 31 radnika. Članovi Saveza poljoprivrednika Banata u podnetoj žalbi navode da ta firma nema neophodne reference i da se investicija odnosi na uzgajanje soje koja se, kako tvrde, „u Banatu ne gaji zbog sastava zemljišta“.\nJedan od vlasnika firme je Mladen Pešut koji je donedavno bio zastupnik kompanije Bankon i direktor Bioproteina. Ove kompanije su u vlasništvu Milana Pešuta, koji je između ostalog učestvovao u privatizaciji Veterinarskog zavoda u konzorcijumu sa firmom zekstra Dragana Đurića. Đurić je zbog zloupotreba tokom te privatizacije prošle godine osuđen na godinu dana kućnog zatvora.\nUpravnom sudu podneta je i tužba na odluku da se u Zrenjaninu dodeli zemljište firmi Tenis Invest, koja je registrovana kao holding preduzeće. Kako se navodi, iako je vlasnik Tenis Investa kompanija iz Nemačke, "osnivač ne snosi odgovornost za obaveze domaćeg društva, niti garantuje svojom imovinom". Tenisu je, inače, osim 2.431 hektara u Zrenjaninu, odobren i zakup 2.544 hektara državnog zemljišta u Kikindi.\nStrane investicije i domaći privrednici\nUz kompaniju Tenis, kao i nekoliko porodičnih gazdinstava iz Vojvodine, zeleno svetlo za investicije dobile su i italijanska grupacija La Linea Verde, firma Jakuma u kojoj vlasnički udeo ima francuska kompanija Andros kao i firma Yaylafiliz u većinskom vlasništvu investitora iz Turske.\nOd domaćih privrednika, pozitivnu ocenu Komisije Ministarstva poljoprivrede dobio je projekat firme Andex iz Subotice kojoj je odobren zakup 30 hektara zemljišta za preradu voća i proizvodnju alkoholnih pića. Ova kompanija je u vlasništvu subotičkog biznismena Lajoša Čakanja koji je između ostalog vlasnik kompanije Office koja prodaje obuću širom Srbije i suvlasnik je vinarije Zvonko Bogdan. Čakanj se dovodio u vezu sa zloupotrebama sa poslovnim prostorom u Subotici, a danas je u njegovom vlasništvu na desetina lokala na najekskluzivnijim lokacijama u ovom gradu.\nNa osnovu odobrenog projekta dugoročni zakup oko 200 hektara poljoprivrednog zemljišta u opštini Inđija odobren je i firmi Aliquantum agroo. Prema pisanju portala Voice, ova firma ima sedište na istoj adresi na kojoj se nalaze prostorije Narodne seljačke stranke Marijana Rističevića. Prema zvaničnom registru, firma nema nijednog zaposlenog.\nPo pravu prvenstva za investitore, zakup državnog poljoprivrednog zemljišta odobren je i vinarijama Aleksić i Levač, firmama Feješ, Geneza, Microtri, Sccom, Agro Novokov, Strela, Hollo kao i Edufarmu iz Crvenke i zemljoradničkoj zadruzi Castro Cop.\nPoslednja izmena 06 Jul, 2018 15:23\nTagovi: zakup zemljišta koja firma odobren prema hektara poljoprivrednog kompanija navodi kompanije ministarstva firmi investicija tenis\nCena pšenice 16,50 dinara, kukuruz bez kupaca\nNedimović: Veće subvencije za osiguranje poljoprivrednika


Press Online :: Globus :: IME PROROKOV NAJPOPULARNIJE\nIME PROROKOV NAJPOPULARNIJE\nU Velikoj Britaniji tokom ove godine više je novorođene dece sa imenom Muhamed nego onih sa tradicionalnim imenima Džordž ili Majkl, saopštio je Nacionalni statistički zavod u Londonu. To svedoči o promenama u etničkoj strukturi britanskog društva, ističe se u redovnoj analizi imena.\nIme Mohamed dobilo je 4.555 novorođenčadi, dok je, primerice, ime Džordž dobilo "samo" 3.386 beba. Na ukupnoj listi popularnosti imena među novorođenim Britancima Muhamed je na 22. mestu.\nI dalje je, kad je reč o muškim bebama, najpopularnije ime Džek, a kad je reč o ženskim, prvi put je na prvom mestu ime Olivija. Povećanje broja muslimanskih imena je, ukazuju analitičari, posledica većeg nataliteta u tim porodicama, mada ni u tradicionalnim britanskim sredinama ne postoji negativan natalitet.